CrossOver (Magyar) - ArchWiki

Jump to content

# CrossOver (Magyar)

From ArchWiki
Fordítás állapota: Ez az oldal az angol CrossOver című oldal magyar nyelvre lefordított változata. Utolsó fordítás dátuma: 2025.12.28. Amennyiben a lefordítás időpontja óta az angol nyelvű oldalon történtek újabb módosítások, akkor Ön segíthet hozzászinkronizálni az angolhoz ezt a magyar nyelvű fordítást.

A CrossOver a Wine fizetős, kereskedelmi változata, amely átfogóbb végfelhasználói támogatást biztosít. Tartalmaz szkripteket, javításokat, egy grafikus felhasználói felületet (GUI), valamint harmadik féltől származó szoftvereket, amelyeket a Wine projekt soha nem fogadhat el. Ez a kombináció jelentősen megkönnyíti a Windows szoftverek futtatását azok számára, akik kevésbé jártasak a technológiában.

## Telepítés

Ebben a cikkben az van javasolva, hogy Ön telepítse a CrossOver próbaverzióját. Telepítse a crossoverAUR szoftvercsomagot.

## Használat

Ha egy felhasználó single user mode (egyfelhasználós mód) módban telepíti, a CrossOver binárisan futtatható fájljait, akkor a `~/cxoffice` könyvtárban lesznek elhelyezve. A Windows alkalmazások és beállításfájlok pedig a `~/.cxoffice` könyvtárba kerülnek.

Ha root jogosultságokkal, multi-user shared mode (többfelhasználós megosztott mód) módban kerül telepítésre, akkor a CrossOver binárisan futtatható fájljai a `/opt/cxoffice` könyvtárban lesznek elhelyezve. Minden felhasználó saját "palackjai" (bottles) a `~/.cxoffice` könyvtárba kerülnek.

Néhány asztali környezet, mint például a KDE, automatikusan elhelyezhet menübejegyzéseket a telepítési folyamat részeként.

A telepített szoftvereknek egy új menübejegyzés alatt kell elhelyezkedniük, amelynek neve Window Applications (Windows alkalmazások).

Tipp Ha regisztrációs hiba lép fel, akkor Ön próbálja meg root felhasználóként futtatni a `/opt/cxoffice/bin/cxregister` parancsot. A regisztráció ezt követően be fog fejeződni, és érvényes lesz az operációs rendszer összes felhasználója számára.

## Hibaelhárítás

Van egy mód arra is, hogy naplófájlt hozzon létre, amely segít Önnek a hibák felderítésében, amelyek megakadályozhatják a kívánt Windows alkalmazás(ok) futtatását. Kövesse a menüútvonalat: CrossOver > Run a Windows Command > Debug Options, majd kattintson a "+" jelre az opciók kibontásához. Jelölje be a "Create log file" jelölőnégyzetet. Írja be a parancsot, amellyel futtatná Windows alkalmazását, a "Command" szövegdobozba. Ha nem biztos benne, hogy mit kell beírni, akkor használhatja a böngészőgombot annak érdekében, hogy elnavigáljon az Ön Windows alkalmazásához. A CrossOver meg fogja kérdezni, hogy hová szeretné menteni a naplófájlt. Válassza ki a helyet, majd nyomja meg az Enter billentyűgombot, hogy a CrossOver létrehozza a naplófájlt a kiválasztott helyen.

Bár a `libSM.so` függvénykönyvtár nem jelent meg a hiányzó függvénykönyvtárak cxdiag listájában, a naplófájlban viszont szerepelt. A függvénykönyvtár a libsm szoftvercsomaghoz tartozik. Ha Önnek problémája van azzal, hogy alkalmazása nem fut, akkor ellenőrizze a telepítési állapotát.

Categories:

- Emulation (Magyar)
- Gaming (Magyar)

CrossOver (Magyar)
Add topic