Steam (Magyar)/Troubleshooting (Magyar) - ArchWiki

Jump to content

# Steam (Magyar)/Troubleshooting (Magyar)

From ArchWiki
< Steam (Magyar)
Fordítás állapota: Ez az oldal az angol Steam/Troubleshooting című oldal magyar nyelvre lefordított változata. Utolsó fordítás dátuma: 2026.01.14. Amennyiben a lefordítás időpontja óta az angol nyelvű oldalon történtek újabb módosítások, akkor Ön segíthet hozzászinkronizálni az angolhoz ezt a magyar nyelvű fordítást.

1. Győződjön meg róla, hogy követte a Steam#Telepítés című útmutatót.
2. Ha a Steam kliensszoftver (egy játék) nem indul el és/vagy Ön hibaüzenetet kap egy függvénykönyvtárral kapcsolatban, akkor olvassa el a #Steam futtatókörnyezet című leírást, valamint tekintse meg a #Megosztott függvénykönyvtárak hibakeresése című leírást.
3. Ha a probléma a hálózattal kapcsolatos, akkor győződjön meg róla, hogy továbbította a Steam alkalmazásnak a szükséges portokat.
4. Ha a probléma egy játékkal kapcsolatos, akkor tekintse meg a Steam/Game-specific troubleshooting (Játék-specifikus hibaelhárítás) című útmutatót.

## Steam futtatókörnyezet

A Steam for Linux saját függvénykönyvtárkészlettel érkezik, amelynek a neve Steam futtatókörnyezet. Alapértelmezés szerint a Steam minden Steam alkalmazást a futtatókörnyezeten belül indít. A Steam futtatókörnyezet helye a `~/.steam/root/ubuntu12_32/steam-runtime/` könyvtárban található meg a fájlrendszeren.

Ha Ön a Steam futtatókörnyezet függvénykönyvtárait összekeveri az operációs rendszer függvénykönyvtáraival, akkor bináris inkompatibilitási problémákba ütközhet. Ezzel kapcsolatban tekintse meg a steam-for-linux issue #4768 című hibaleírást. A bináris inkompatibilitás ahhoz vezethet, hogy a Steam kliensalkalmazás és a játékok nem indulnak el (összeomlás, lefagyás vagy visszajelzés nélküli futásbefejeződés következhet be), hangproblémák és különféle egyéb hibák léphetnek fel.

A steam szoftvercsomag kettő módot kínál a Steam elindítására:

- `/usr/bin/steam` (alias `steam`), amely felülírja az ismerten problémát okozó futtatókörnyezet függvénykönyvtárakat az `LD_PRELOAD` környezeti változó segítségével. (Részletekért tekintse meg az ld.so(8) man súgót).
- `/usr/lib/steam/steam`, az alapértelmezett Steam indítószkriptfájl.

Mivel a Steam futtatókörnyezet függvénykönyvtárai régebbiek, ezért hiányozhatnak belőlük az újabb funkciók, például a Steam futtatókörnyezet OpenAL verziója nem támogatja a HRTF lehetőséget és a surround71 lehetőséget.

### Steam natív futtatókörnyezet

Figyelmeztetés A Steam natív futtatókörnyezet használata nem ajánlott, mivel bináris inkompatibilitás miatt egyes játékok nem működhetnek, és hiányozhatnak bizonyos függvénykönyvtárak, amelyek a Steam futtatókörnyezetben megtalálhatóak.

A steam-native-runtimeAUR szoftvercsomag működőképessége több mint 130 szoftvercsomagtól függ, hogy a Steam futtatókörnyezet natív helyettesítését biztosítsa, azonban egyes játékokhoz további szoftvercsomagokra is szükség lehet.

Ez a szoftvercsomag a `steam-native` szkriptet biztosítja, amely a Steam alkalmazást a `STEAM_RUNTIME=0` környezeti változóval és a `-compat-force-slr off` kapcsolóval indítja, így figyelmen kívül hagyja a saját futtatókörnyezetét, és kizárólag az operációs rendszer függvénykönyvtárait használja.

Megjegyzés Ez kizárólag azokra a játékokra vonatkozik, amelyek a Steam Linux Runtime 1 verziót és magát a Steam alkalmazást használják. Ha a fejlesztők a Steam Linux Runtime 3 verziót vagy újabbat választják, például a Barony esetében, akkor az egyetlen módja ennek megkerülésére az lesz, ha Ön a játékot nem a Steam alkalmazáson keresztül indítja, vagy módosítja az indítási argumentumokat valami hasonlóra: `./<game_executable>; exit; %command%`, amely a játékot a rendszer környezetben indítja, mivel a futtatókörnyezetek csak a `%command%` esetében kerülnek alkalmazásra.

A Steam natív futtatókörnyezetet a steam-native-runtimeAUR szoftvercsomag nélkül is használhatja, ha manuális úton telepíti csak a szükséges szoftvercsomagokat. Tekintse meg a #Hiányzó futtatókörnyezet-könyvtárak keresése című leírást.

## Megosztott függvénykönyvtárak hibakeresése

Egy szoftver vagy megosztott függvénykönyvtár által igényelt megosztott függvénykönyvtárak megtekintéséhez futtassa rajta az `ldd` parancsot. Részletek az ldd(1) man súgóban. Az `LD_LIBRARY_PATH` és az `LD_PRELOAD` környezeti változók módosíthatják, hogy mely megosztott függvénykönyvtárak töltődjenek be a számítógép memóriájába. Tekintse meg az ld.so(8) man súgót. Ezért egy szoftver vagy megosztott függvénykönyvtár helyes hibakereséséhez fontos, hogy ezek a környezeti változók a hibakeresési környezetben megegyezzenek azzal a környezettel, amelyen Ön a hibakeresést végezni szeretné.

Amennyiben Ön kiderítette, hogy hiányzik egy függvénykönyvtár, akkor a pacman vagy a pkgfile segítségével kereshet olyan szoftvercsomagokat, amelyek tartalmazzák a hiányzó függvénykönyvtárat.

### Játékhoz tartozó hiányzó függvénykönyvtárak keresése

Ha egy játék nem indul el, akkor annak a lehetséges oka az, hogy hiányoznak a szükséges függvénykönyvtárak. Ön megtudhatja, hogy milyen függvénykönyvtárakat igényel a játék, amennyiben futtatja az `ldd a_játék_futtatható_fájlja` parancsot. A `a_játék_futtatható_fájlja` valószínűleg a `~/.steam/root/steamapps/common/` könyvtárban található. Kérjük, vegye figyelembe, hogy a legtöbb ilyen "hiányzó" függvénykönyvtár valójában már a Steam részeként elérhető, és nem szükséges globálisan telepíteni.

### Hiányzó futtatókörnyezet-könyvtárak keresése

Ha az egyes játékok vagy maga a Steam alkalmazás nem indul el a `steam-native` használatakor, akkor valószínűleg hiányzó függvénykönyvtárakról van szó. A szükséges függvénykönyvtárak megállapításához futtassa a következő parancsokat:

    $ cd ~/.steam/root/ubuntu12_32
    $ file * | grep ELF | cut -d: -f1 | LD_LIBRARY_PATH=. xargs ldd | grep 'not found' | sort | uniq

Alternatív megoldásként indítsa a Steam alkalmazást a `steam` paranccsal, és használja a következő parancsot annak megtekintésére, hogy a Steam mely nem rendszerfüggvénykönyvtárakat használja (nem mindegyik része a Steam futtatókörnyezetnek):

    $ for i in $(pgrep steam); do sed '/\.local/!d;s/.*  //g' /proc/$i/maps; done | sort | uniq

## Steam hibakeresése

This article or section is out of date.

Reason: A Steam alapértelmezés szerint már nem irányítja át a stdout és stderr kimenetet a `/tmp/dumps/USER_stdout.txt` fájlba. Részletekért tekintse meg a steam-for-linux issue 7114 leírást. Hasonló hatás érhető el, ha a Steam alkalmazást a `steam 2>&1` paranccsal indítja el. (Discuss in Talk:Steam (Magyar)/Troubleshooting (Magyar))

A Steam alkalmazás indítója az stdout és stderr kimenetet a `/tmp/dumps/USER_stdout.txt` fájlba irányítja át. Ez azt jelenti, hogy nem szükséges a Steamet parancssorból futtatnia ahhoz, hogy lássa ezt a kimenetet.

Lehetőség van a Steam alkalmazás hibakeresése annak érdekében, hogy további információkat nyerjen, amelyek hasznosak lehetnek annak kiderítésében, hogy miért nem működik valami.

Ön beállíthatja a `DEBUGGER` környezeti változót a `gdb`, `cgdb`, `valgrind`, `callgrind`, `strace` valamelyikével, majd indítsa el a `steam` alkalmazást.

Példa a gdb használatával:

    $ DEBUGGER=gdb steam

A `gdb` megnyílik, majd írja be a `run` parancsot, amely elindítja a `steam` alkalmazást, és amikor összeomlás történik, beírhatja a `backtrace` parancsot a függvényhívási verem megtekintéséhez.

## Futásidejű problémák

### Nem található a 'GLBCXX_3.X.XX' a Bumblebee használatakor

Ez a hiba valószínűleg azért jelentkezik, mert a Steam telepítőalkalmazása a saját, elavult `libstdc++.so.6` függvénykönyvtárát mellékeli a számítógépre történő feltelepítéskor. Tekintse meg a #Hiányzó futtatókörnyezet-könyvtárak keresése című leírást a hibás függvénykönyvtár megkerülésével kapcsolatban. Továbbá, tekintse meg a steam-for-linux issue 3773 című hibajelentést.

### Steam>Warning: failed to init SDL thread priority manager: SDL not found

A megoldás az, hogy telepítse fel a számítógépre a lib32-sdl2AUR nevű szoftvercsomagot.

### Azonnal összeomlik a játék

Ez valószínűleg a #Steam futtatókörnyezet problémái miatt van. Tekintse meg a #Megosztott függvénykönyvtárak hibakeresése című leírást.

A játék tulajdonságainál az in‑game Steam Overlay kikapcsolása segíthet megoldani a problémát.

Végül, ha ezek sem működnek, akkor ellenőrizze a Steam kimenetét a játékból származó hibákra. Ön a következőkkel találkozhat:

- `munmap_chunk(): invalid pointer`
- `free(): invalid pointer`

Ilyen esetekben próbálja meg lecserélni a problémás játék `libsteam_api.so` fájlját egy olyan játék fájljára, amely működik. Ez a hiba általában olyan játékoknál fordul elő, amelyeket nemrég nem frissítettek, amikor a Steam futásideje le volt tiltva. Ezzel a hibával találkoztak az AYIM, a Bastion és a Monaco játékoknál.

Ha a játék összeomlik a következő hibával:

`terminate called after throwing an instance of 'dxvk::DxvkError'`

akkor valószínű, hogy ütköző Vulkan‑verziók vannak telepítve. A lib32-vulkan-intel és az NVIDIA Vulkan‑illesztőprogramok kölcsönösen kizárják egymást. Ez a felesleges illesztőprogram eltávolításával oldható meg. Az adott lapkakészlet gyártójáról információt a következő paranccsal lehet szerezni:

    # lshw -C display | grep vendor

A feltelepített szoftvercsomagok listájának lekéréséhez használja a következő parancsot:

    # pacman -Qs vulkan

### Játék és a Steam összeomlik a játék indítása után

Ha a következő hiba jelenik meg:

    failed to dlopen engine.so error=/home/GAMEPATH/bin/libgcc_s.so.1: version `GCC_7.0.0' not found (required by /usr/lib32/libopenal.so.1)

akkor az inkompatibilis függvénykönyvtár áthelyezése megoldást jelenthet.

    mv .local/share/Steam/steamapps/common/GAME/bin/libgcc_s.so.1 .local/share/Steam/steamapps/common/GAME/bin/libgcc_s.so.1.b

### Néhány játék lefagy indításkor, amikor az ablakfókusz rajta van

A `ForceFullCompositionPipeline` használata, bizonyos Proton verziókkal és az NVIDIA 535 verziójú illesztőprogrammal együtt ismerten lefagyaszt néhány játékot DXVK/Vulkan használatakor indításkor Xorg alatt. Az Alt+Tab használatával a Steam fókuszba hozható, és a játék a háttérben megfelelően futni látszik. Megoldás: tiltsa le a `ForceFullCompositionPipeline` beállítást, vagy állítsa vissza az NVIDIA illesztőprogramot egy korábbi verzióra.

### "Version `CURL_OPENSSL_3` not found" hibaüzenet jelenik meg

Ez azért van, mert önmagában a curl nem kompatibilis az előző verziókkal. Önnek telepítenie kell a kompatibilitási függvénykönyvtárakat:

Az alábbi üzenetek egyike jelenhet meg:

    # Nuclear Throne
    ./nuclearthrone: /usr/lib32/libcurl.so.4: version `CURL_OPENSSL_3' not found (required by ./nuclearthrone)

    # Devil Daggers
    ./devildaggers: /usr/lib/libcurl.so.4: version `CURL_OPENSSL_3' not found (required by ./devildaggers)

Önnek telepítenie kell a libcurl-compat vagy a lib32-libcurl-compat szoftvercsomagot, és kézzel, manuálisan kell összekapcsolnia a kompatibilitási függvénykönyvtárat:

    # Nuclear Throne
    $ ln -s /usr/lib32/libcurl-compat.so.4.4.0 "LIBRARY/steamapps/common/Nuclear Throne/lib/libcurl.so.4"

    # Devil Daggers
    $ ln -s /usr/lib/libcurl-compat.so.4.4.0 LIBRARY/steamapps/common/devildaggers/lib64/libcurl.so.4

### Nem működik natív futtatási környezetben a Steam webes nézet/a játékböngésző. (Fekete képernyő jelenik meg.)

A Steam Friends felületének új frissítése óta a Steam kliens alkalmazásának webes nézete nem működik megfelelően a natív futtatási környezetben.

    ./steamwebhelper: error while loading shared libraries: libpcre.so.3: cannot open shared object file: No such file or directory

Ez megoldható a glib függvénykönyvtárak előtöltésével. Ezek működéséhez nincs szükség a libpcre és a selinux meglétére.

    $ LD_PRELOAD="/usr/lib/libgio-2.0.so.0 /usr/lib/libglib-2.0.so.0" steam-native

Alternatív megoldásként Ön létrehozhat egy szimbolikus linket a natív Arch libpcre függvénykönyvtárhoz.

    # ln -s /usr/lib/libpcre.so /usr/lib64/libpcre.so.3

A 2022. március 3. körüli frissítés óta vannak olyan jelentések a felhasználóktól, hogy a fekete képernyő továbbra is fennáll a fenti kerülőmegoldás alkalmazása után is.

A kerülőmegoldás jelenleg az, hogy Ön a Steam alkalmazást a `-no-cef-sandbox` opcióval futtatja. További információ található a Github Steam-For-Linux szoftvercsomag-tárolóban a #8451 és a #8420 hibajelentéseknél.

### Steam: An X Error occurred

Amikor Ön NVIDIA GPU hardvert és zárt forráskódú illesztőprogramokat használ, akkor előfordulhat, hogy a Steam kliensalkalmazás nem indul el, és (ha a Ön parancssorból futtatja a kliensalkalmazást) az alábbi hibákat jeleníti meg:

    Steam: An X Error occurred
    X Error of failed request:  GLXBadContext
    Major opcode of failed request:  151
    Serial number of failed request:  51
    xerror_handler: X failed, continuing

Győződjön meg arról, hogy az Ön grafikuskártyájához tartozó lib32- NVIDIA illesztőprogram telepítve van, és az megegyezik a fő szoftvercsomag verziójával:

    # pacman -Qs nvidia

Ha a verziók nem egyeznek, akkor előfordulhat, hogy Önnek módosítania kell azon, hogy melyik tükörszervereket használja az illesztőprogramok feltelepítéséhez.

Amennyiben Ön AMD hardvert használ, és engedélyezte a 10 bites színmélységet, valamint tapasztalja ezt a problémát, akkor valószínűleg le kell tiltania a 10 bites színmélységet.

Egy másik probléma, amely ezt a hibaüzenetet okozhatja, megoldható a config.vdf fájl eltávolításával.

    $ rm ~/.local/share/Steam/config/config.vdf

### Steam: Compatibility tool configuration failed

Ha Ön egy natív játékot próbál futtatni Proton segítségével, de közvetlenül a játék indítása után Steam kompatibilitási-szoftvereszköz hibát kap, akkor előfordulhat, hogy újra kell telepítenie a futtatókörnyezetet.

1. Nyissa meg a Steam könyvtárát.
2. A játéklista felett található legördülő menüben jelölje be a Tools opciót, hogy az szoftvereszközök láthatóvá váljanak.
3. Keressen rá a Proton szoftvereszközre, kattintson jobb gombbal minden telepített szoftvereszközre, válassza a Properties menüpontot, nyissa meg a Local files fület, majd kattintson a Verify integrity of tool files gombra minden egyes bejegyzésnél.
4. Keressen rá a Steam Linux Runtime szoftvereszközre, és ismételje meg ugyanazt az eljárást. Ha egyik sem érhető el, akkor telepítse a legújabb Steam Linux Runtime - Soldier verziót.

### Elindul a játék, de azonnal bezáródik egyedi kernel használatakor

Győződjön meg róla, hogy engedélyezte a User namespace beállítást a General setup -> Namespaces support menüpontban.

### Nem indul el a Steam alkalmazáson belül a játékok listájának a könyvtára

A Steam alkalmazáson belül a játéklistakönyvtár megnyitásakor vagy semmi nem jelenik meg, vagy csak egy rövid nyitóképernyő jelenik meg, de ablak nem látható. A `/usr/bin/steam` parancs futtatása terminálablakban a következő hibát adja:

    Assertion 'device' failed at src/libsystemd/sd-device/device-private.c:103, function device_get_tags_generation(). Aborting.

Hibajelentések benyújtva: #79006

Tekintse megy a megbeszélést itt: Steam nem indul a systemd 253.5-2 frissítése óta

Egy kerülőmegoldás a lib32-libnm szoftvercsomag feltelepítése a számítógépre.

## Grafikával kapcsolatos problémák

### El van mosódva a szöveg és a grafika az Xwayland és HiDPI használatakor

Amikor a Steam Xwayland kliensalkalmazásként fut egy olyan kompozitor alatt, amely HiDPI skálázást használ, akkor előfordulhat, hogy a Steam és a játékok félfelbontásban renderelődnek, majd felskálázásra kerülnek, hogy illeszkedjenek a HiDPI képernyőhöz. Ez a viselkedés elmosódott grafikát eredményez.

Egy lehetőség, ha a Steam alkalmazást Ön egy beágyazott gamescope kompozitor alatt futtatja. Telepítse a gamescope szoftvercsomagot, majd futtassa a következő parancsot:

    $ gamescope -f -m 1 -e -- steam -gamepadui

A fenti parancs a Steam alkalmazást "big picture" módban (valójában Steam Deck módban) futtatja, teljes képernyőn, skálázás nélkül (azaz teljes felbontásban futtatja). Ugyanezek a beállítások a Steam alatt futtatott játékokra is érvényesek lesznek.

Egy másik lehetőség, ha Ön a kompozitort úgy állítja be, hogy teljesen megakadályozza az Xwayland alkalmazások skálázását. Például a Hyprland felhasználók hozzáadhatják az

    xwayland {
      force_zero_scaling = true
    }

részt a hyprland.conf fájlhoz, hogy ezáltal megakadályozzák az Xwayland bármely alkalmazásának skálázását. Vegye figyelembe, hogy minden Xwayland szervert használó alkalmazás leáll a skálázással, így HiDPI kijelzőkön a szöveg és más elemek ezekben az alkalmazásokban túl kicsivé válhatnak a kényelmes megtekintéshez.

### Villog, illetve fekete képernyővel jeleneik meg a Steam alkalmazás, nem tölti be az Áruházat/Könyvtárat vagy más oldalakat

Amikor a Steam kettős grafikus rendszerrel indul el Wayland alatt (X11 alatt nincs megerősítve), bizonyos esetekben a Steam kliensalkalmazás instabil, fekete képernyőt jelenít meg és villog. Ennek oka, hogy a `PrefersNonDefaultGPU` opció engedélyezve van az asztali alkalmazásindító parancsikonban.

#### Javítás az asztali alkalmazásindító parancsikon szerkesztésével

Először készítsen egy felhasználói másolatot a Steam asztali alkalmazásindító parancsikonról (tehát a `/usr/share/applications/steam.desktop` fájlból). Ezután módosítsa az opciót:

    ~/.local/share/applications/steam.desktop

    ...
    PrefersNonDefaultGPU=false
    ...

Ha meg van nyitva, akkor zárja be a Steam alkalmazást, majd indítsa azt újra.

Tipp Néhány asztali környezet grafikus felületet biztosít az alkalmazásbeállítások szerkesztéséhez. KDE Plasma esetén: Kattintson jobb gombbal a .desktop fájlra > Alkalmazás szerkesztése... > válassza az "Alkalmazás" fület > Speciális beállítások > vegye ki a jelölést a "Futtatás dedikált grafikus kártyával" opciónál.

#### Asztali alkalmazásindító parancsikon megkerülése

Ha Ön a Steam alkalmazást a parancssorból indítja el, akkor az asztali alkalmazásindító parancsikon beállításai nem lépnek érvénybe. Ezzel a probléma megkerülhető.

    $ steam &

A fenti parancs végén az & jel arra szolgál, hogy a Steam a háttérben fusson, így a parancssort be lehet zárni, miután a Steam elindult.

## Hanggal kapcsolatos problémák

Ha az alábbi szakaszok nem oldják meg a problémát, akkor a #Steam natív futtatókörnyezet című leírásnak a felhasználása segíthet.

### PulseAudio beállítása

Azok a játékok, amelyek kifejezetten az ALSA kernel‑hangrendszerre támaszkodnak, megsérthetik a PulseAudio működését. Kövesse a PulseAudio#ALSA című útmutatást, hogy ezek a játékok inkább a PulseAudio hangszervert használják.

Ha Ön a PipeWire multimédiás keretrendszert használja, akkor ehelyett telepítse a lib32-pipewire szoftvercsomagot, és állítsa be a PipeWire klienseket.

### Nincs hang vagy 756 Szegmentálási hiba történt

Először állítsa be a PulseAudio hangszervert és nézze meg, hogy ez megoldja‑e a problémát. Ha nincs hang a Steam kliensalkalmazáson belül lejátszott videókban, akkor lehetséges, hogy a Steam alkalmazással együtt csomagolt ALSA függvénykönyvtárak nem működnek.

A Steam kliensalkalmazáson belüli videólejátszás megkísérlése a következőhöz hasonló hibát eredményez:

    ALSA lib pcm_dmix.c:1018:(snd_pcm_dmix_open) unable to open slave

Egy kerülő megoldás az, ha átnevezi vagy törli a `alsa-lib` könyvtárat és a `libasound.so.*` fájlokat. Ezek a következő helyen találhatóak:

    ~/.steam/steam/ubuntu12_32/steam-runtime/i386/usr/lib/i386-linux-gnu/

Egy alternatív kerülőmegoldás, hogy ha Ön hozzáadja a `libasound.so.*` függvénykönyvtárat az `LD_PRELOAD` környezeti változóhoz:

    $ LD_PRELOAD='/usr/$LIB/libasound.so.2 '${LD_PRELOAD} steam

Ha a hang továbbra sem működik, akkor a PulseAudio függvénykönyvtárak hozzáadása az `LD_PRELOAD` változóhoz segíthet:

    $ LD_PRELOAD='/usr/$LIB/libpulse.so.0 /usr/$LIB/libpulse-simple.so.0 '${LD_PRELOAD} steam

Felhívjuk a figyelmét, hogy a fájlok nevei idővel megváltozhatnak. Ebben az esetben szükséges betekinteni a

    ~/.steam/ubuntu12_32/steam-runtime/i386/usr/lib/i386-linux-gnu

könyvtárba és ott megkeresni az új függvénykönyvtárakat és azok verzióit.

Benyújtásra kerültek a hibajelentések: #3376 és #3504

### FMOD hangmotor

The factual accuracy of this article or section is disputed.

Reason: Nincs forrás, nincs hibajelentés. (Discuss in Talk:Steam (Magyar)/Troubleshooting (Magyar))

Az FMOD hangfeldolgozó köztes szoftvercsomag kissé hibás, és ennek következtében az azt használó játékoknál hangproblémák jelentkezhetnek.

Ez általában akkor fordul elő, amikor egy nem használt hangeszköz van beállítva alapértelmezettként az ALSA számára. Tekintse meg az Advanced Linux Sound Architecture#Alapértelmezett hangkártya beállítása című leírást.

  Érintett játékok: Hotline Miami, Hotline Miami 2, Transistor

### PulseAudio és OpenAL: A hangfolyamok nem mozgathatóak az eszközök között

Ha Ön PulseAudio hangszervert használ, és nem tudja áthelyezni a hangfolyamot a különböző kimenetek között, akkor ennek oka lehet, hogy az OpenAL újabb verziói alapértelmezésben tiltják a hangfolyamok áthelyezését. Próbálja meg hozzáadni a következőt a `~/.alsoftrc` fájlhoz:

    [pulse]
    allow-moves=true

### Recsegő mikrofon a Steam hangcsevegésben és játékokban

Ha Ön recsegő hangot tapasztal a hangbemenetnél a Steam Voice használata közben vagy a játékokban, akkor megpróbálhatja a Steam alkalmazást a `PULSE_LATENCY_MSEC=30` környezeti változóval elindítani.

## Steam kliensalkalmazással kapcsolatos problémák

### Nem lehet tallózni a fájlrendszerben függvénykönyvtárakat tartalmazó könyvtár hozzáadásához, vagy a függvénykönyvtárakat tartalmazó könyvtár üresnek jelenik meg

Ha a fájltallózó üres, amikor Ön függvénykönyvtárakat tartalmazó könyvtárat próbál hozzáadni, vagy ha egy korábban beállított könyvtár most 0 telepített játékkal jelenik meg, ennek oka lehet a gyökérkönyvtár vagy a függvénykönyvtárakat tartalmazó könyvtár hibás időbélyege. Az időbélyegek a stat parancs futtatásával ellenőrizhetőek:

    $ stat elérési útvonal a fájlrendszerben

Ha az időbélyeg a jövőben van, akkor futtassa a

    $ touch elérési útvonal a fájlrendszerben

parancsot, hogy újrainicializálja az aktuális dátumra, majd futtassa újra a Steam alkalmazást.

### Nem lehet a függvénykönyvtárat tartalmazó könyvtárat hozzáadni a hiányzó végrehajtási jogosultságok miatt

Ha Ön egy másik adathordozón ad hozzá új Steam függvénykönyvtárat, akkor előfordulhat, hogy a következő hibaüzenetet kapja:

    New Steam library folder must be on a filesystem mounted with execute permissions
    (Lefordítva: Az új Steam könyvtárnak olyan fájlrendszeren kell rajta lennie, amely fájlrendszert "végrehajtható" jogosultsággal csatoltak fel a futó fájlrendszerbe.)

Győződjön meg róla, hogy a fájlrendszert a megfelelő jelölőzászlókkal csatolja fel a `/etc/fstab` fájlban, általában úgy, hogy a fájlban hozzáadja az `exec` paramétert a csatolási beállítások listájához. A paraméternek az `user` vagy `users` paraméterek után kell szerepelnie, mivel ezek a `noexec` beállítást is jelenthetik.

Ez a hiba akkor is előfordulhat, amikor a könyvtár ami a függvénykönyvtárat tartalmazza nem tartalmazza a `steamapps` könyvtárat. A korábbi verziók `SteamApps` néven használták, ezért győződjön meg róla, hogy a név teljesen kisbetűs.

Ez a hiba előfordulhat a Steam futtatókörnyezet problémái miatt is, és javítható a #Hiányzó futtatókörnyezet-könyvtárak keresése című leírás követésével, vagy akkor is előfordul, ha nincs elegendő szabad hely az adathordozón. Hibakeresési célból hasznos lehet a Steam alkalmazást parancssorból futtatni, és megfigyelni a naplót.

### Szokatlanul lassú letöltési sebesség

Ha a Steam (játékok, szoftverek…) letöltési sebessége a kliensalkalmazáson keresztül szokatlanul lassú, de a Steam áruház böngészése és a videók streamelése nem érintett, akkor egy DNS cache szoftver feltelepítése, például a dnsmasq, segíthet megoldani a problémát [1].

Egy másik lehetséges megoldás az IPv6 letiltása. További információért tekintse meg ezt a hibával kapcsolatos bejegyzést.

Egy másik lehetséges megoldás a HTTP2 letiltása [2] a következő fájl létrehozásával:

    ~/.steam/steam/steam_dev.cfg

    @nClientDownloadEnableHTTP2PlatformLinux 0

A szerverkapcsolatok számának növeléséhez – a sebesség esetleges negatív befolyásolásának árán – adja hozzá:

    ~/.steam/steam/steam_dev.cfg

    ...
    @fDownloadRateImprovementToAddAnotherConnection 1.0

### "Needs to be online" hiba

This article or section is out of date.

Reason: Az nscd el lett távolítva a glibc 2.38-4 verzióban. (Discuss in Talk:Steam (Magyar)/Troubleshooting (Magyar))

This article or section needs expansion.

Reason: nem világos, miért segíthet az nscd engedélyezése (Discuss in Talk:Steam (Magyar)/Troubleshooting (Magyar)#Needs to be online hiba: Az nscd.service szolgáltatás bekapcsolása.)

Ha a Steam alkalmazásindító nem hajlandó futni, és Ön a következő hibaüzenetet kapja: "Fatal Error: Steam needs to be online to update" ("Végzetes hiba: a Steam alkalmazásnak online kell lennie a frissítéshez"), miközben Ön online van, akkor lehetséges, hogy névfeloldási probléma merült fel.

Próbálja meg telepíteni a lib32-systemd, lib32-libcurl-compat, nss-mdns, lib32-nss, lib32-glu vagy lib32-dbus alkalmazást.

Ez lehet olyan egyszerű kiváltó ok is, mint a DNS feloldás helytelen működése, és nem mindig nyilvánvaló, mivel a modern webböngészők saját DNS szervereket használnak. Kövesse a Domain name resolution című útmutatót.

A Steam problémákat tapasztalhat, amikor a systemd-resolved biztosítja a DNS feloldást. Győződjön meg róla, hogy a lib32-systemd szoftvercsomag telepítve van ennek a problémának a megoldása érdekében.

Ha a DNS feloldás működik, de a Steam alkalmazásindító továbbra is ugyanazt a hibaüzenetet jeleníti meg, akkor a DNS gyorsítótárazás bekapcsolása – például a "Name Service Caching Daemon", `nscd.service` szolgáltatás használatával – megoldást jelenthet erre a problémára.

Nem egyértelmű, hogy pontosan mit csinál az `nscd` futtatása, ami miatt újra működni kezd az alkalmazásindító. Kérjük, nézze meg a vitalapot a további információért.

### Elfelejtette a jelszót a Steam alkalmazás

  A hibához kapcsolódik: steam-for-linux#5030

A Steam alkalmazás Linux verziójában van egy hiba, amely miatt egyes felhasználók jelszava elfelejtődik.

Kerülő megoldásként, miután Ön bejelentkezett a Steam fiókjába, futtassa a következő parancsot:

    # chattr +i ~/.steam/registry.vdf

A fenti parancs beállítja a parancsban lévő fájl megváltoztathatatlan bitjét, így a Steam alkalmazás nem tudja módosítani, törölni vagy átnevezni a fájlt, és így nem fogja Önt kijelentkeztetni a fiókból.

### Annak megakadályozása, hogy a Steam alkalmazás összeomlásakor memóriaképfájl jöjjön létre

Minden alkalommal, amikor a Steam összeomlik, memóriaképet ír a `/tmp/dumps/` fájlba. Ha a Steam egy összeomlási ciklusba esik, akkor a memóriaképfájlok meglehetősen nagyok lehetnek. Amikor az `/tmp` tmpfs fájlrendszerként van csatolva, a memória és a swap fájl szükségtelenül felhasználható.

A megelőzés érdekében linkelje a `/tmp/dumps/` könyvtárat a `/dev/null` eszközhöz:

    # ln -s /dev/null /tmp/dumps

Illetve, alternatív megoldásként hozza létre és módosítsa a jogosultságokat a `/tmp/dumps` könyvtáron. Ekkor a Steam nem lesz képes memóriaképfájlokat írni ebbe a könyvtárba.

    # mkdir /tmp/dumps
    # chmod 600 /tmp/dumps

Ennek további előnye. Az, hogy a Steam nem tölti fel ezeket a memóriaképfájlokat a Valve szervereire.

### Steam licencprobléma videók lejátszásakor

A Steam néhány videóhoz a Google Widevine DRM jogkezelő rendszert használja. Ha ez nincs telepítve, akkor Ön a következő hibaüzenetet fogja kapni:

    This video requires a license to play which cannot be retrieved. This may be a temporary network condition. Please restart the video to try again.
    (Ez a videó lejátszásához licenc szükséges, amelyet nem lehetett lekérni. Ez lehet átmeneti hálózati probléma. Kérjük, indítsa újra a videót, hogy újra megpróbálja.)

A probléma megoldásához kövesse a Streaming Videos on Steam támogatási oldalt.

### Nincs helyi menü a csatlakozáshoz/barátok meghívásához

A Steam Friends új felhasználói felület frissítése óta előfordulhat, hogy a jobb kattintásos menüben hiányoznak a "Join Game", "Invite to Game" és "View Game Info" bejegyzések.

A javításhoz szükséges lehet az lsof szoftvercsomag feltelepítésére.

### Lassú és nem reagáló felhasználói felület

Ha rendkívül lassú és nehézkes teljesítményt tapasztal a Steam kliensalkalmazás használata közben, akkor segíthet, ha letiltja az Enable GPU accelerated rendering in web views opciót a Steam kliensalkalmazás beállításain belül, az Interface fül alatt.

A barátlista is okozhatja ezt a problémát. Két kerülőmegoldást említenek a https://github.com/ValveSoftware/steam-for-linux/issues/7245 weboldalon:

- A barátlista áthelyezése egy másik monitorra [3].
- Az animált avatarok letiltása. Nyissa meg a Beállításokat, majd lépjen a Barátok és Csevegés menüpontra. Állítsa az Enable Animated Avatars & Animated Avatar Frames in your Friends List and Chat > OFF értékre [4].

### Nem indul el megfelelően a Steam

Az egyik hibaelhárítási lépés az, ha futtatja a következő parancsot:

    $ steam --reset

A fenti parancs megoldhat különféle problémákat, amelyek egy sérült telepítéssel együtt járnak.

### Hiányzik a tálca menüje

Ha a Steam tálcaikonra kattintva nem jelenik meg a menü, akkor szükséges lehet telepíteni a libappindicator-gtk2AUR és lib32-libappindicator-gtk2AUR szoftvercsomagokat, majd újra kell indítani a Steam alkalmazást.

### "Your browser does not support the minimum set of features required to watch this broadcast" hiba

Tekintse meg a steam-for-linux issue 6780 bejegyzést a hibával kapcsolatban.

Ha a "Your browser does not support the minimum set of features required to watch this broadcast" hibaüzenetet kapja, amikor Ön megpróbál egy streamet/közvetítést nézni, akkor próbálja meg az alábbi hibaelhárítási lépéseket:

1. Lépjen a Community > Broadcasts menüpontra. Ha az oldal az "Updating Steam" üzenetet jeleníti meg, akkor várjon néhány percet, hogy kiderüljön, vajon befejeződik-e a folyamat, majd ha nem történik meg a befejeződés önmagától, szakítsa meg egy idő után. Ezután tesztelje le, hogy Ön tud-e közvetítéseket nézni adásokat, például kattintson az egyik adásra, amely megjelenik a Community > Broadcasts menüpont alatt.
2. Indítson egy közvetítést Big Picture módban (View > Big Picture Mode). Ha a közvetítés rendben elindul a Big Picture módban, akkor ellenőrizze, hogy vajon továbbra is működik-e, miután Ön visszavált a fő felületre.
3. Indítsa el a Steam kliensalkalmazást közvetlenül a H.264 dekódolás feloldásához a következő paranccsal: `steam steam://unlockh264/`. A Steam kliensalkalmazás headless módban indul, és lefuttatja a feloldó parancsot. Várjon egy percet, hogy biztos legyen benne, hogy a folyamat befejeződött, majd zárja be és indítsa újra a Steam kliensalkalmazást.

### Rendszer címsorának és keretének használata

Jelenleg a Steam kliensalkalmazás megpróbálja saját maga kezelni az ablakait, de ezt nem megfelelően teszi. Tekintse meg a steam-for-linux#1040 bejegyzést a hibával kapcsolatban. Kerülő megoldásként használhatja a steamwm projektet. Indítsa a Steam alkalmazást így: `./steamwm.cpp steam`. A projekt továbbá biztosít egy kinézetet, amely eltávolítja a nem natív vezérlőgombokat és keretet, de meghagyja az alapértelmezett kinézet dekorációit.

### Még szelektívebb "Display Power Management Signaling" gátlás

Alapértelmezés szerint amikor fut a Steam kliensalkalmazás, akkor teljesen letiltja a képernyővédőt, függetlenül attól, hogy el van-e indítva játék vagy sem.

Kerülő megoldást kínál a steam-screensaver-fixAUR nevű szoftvercsomag: Futtassa a `steam-screensaver-fix-native` vagy a `steam-screensaver-fix-runtime` parancsot.

Ez lehetővé teszi, hogy amikor a Steam kliensalkalmazás fut, akkor a képernyő kikapcsoljon, de amikor egy játék el van indítva, akkor továbbra is gátolja a kliensalkalmazás a képernyővédőt.

A részletekért tekintse meg az 5607 hibával kapcsolatos bejegyzést a Valve GitHub oldalán.

### Frakcionált nagyítás engedélyezése

Ha a Steam kliensalkalmazás ablakában a szöveg és az ikonok túl kicsik ahhoz, hogy Ön kényelmesen el tudja azokat olvasni a kijelzőjén, akkor hasznos lehet a frakcionált nagyítás engedélyezése. A Steam kliensalkalmazás rendelkezik egy beállítási lehetőséggel ennek engedélyezése érdekében, amely a Beállítások > Felület > Szöveg és ikonok méretezése a monitor beállításaihoz menüpontban érhető el. Ennek engedélyezése arra utasítja a kliensalkalmazást, hogy az használja az operációs rendszer frakcionált nagyítási beállításait.

Ha ez a lehetőség automatikusan nem működik, akkor létezik egy parancssori paraméter a frakcionált nagyítás kikényszerítésére. A Steam kliensalkalmazás futtatása a `-forcedesktopscaling 1.5` kapcsolóval 1.5-szörös méretre nagyítja a kliensalkalmazást. Ez az érték módosítható az Ön monitorának megfelelő nagyítási tényezőjére. Ha szeretné ezt a változtatást állandóvá tenni, akkor Ön szerkesztheti az `Exec` mezőt a `steam.desktop` fájlban.

### Összeomlások a Steam Beta kliensalkalmazás esetében

Ha Ön Steam Beta kliensalkalmazást használ (amit a `You are in the 'publicbeta' client beta` jelenléte is megerősít a naplókban), és súlyos hibákkal tapasztal, akkor manuális úton, kézzel, váltson vissza a nem Beta verziójú kliensalkalmazásra:

    $ rm -f ~/.local/share/Steam/package/beta

Miután ellenőrizte az esetlegesen duplikált hibajelentéseket, jelentse a problémát a https://github.com/ValveSoftware/steam-for-linux weboldalon.

### Cannot access store page ( -105 vagy -102 hibát jelenít meg a kliensalkalmazás )

Ha az áruház oldal nem érhető el, de más hálózati funkciók (például a játékletöltések) működnek, akkor ez a probléma DNS névfeloldási hibára utalhat. Egy lehetséges megoldás, ha Ön biztosítja, hogy a systemd-resolved nevű szolgáltatás engedélyezve legyen és el legyen indítva, majd Ön létrehozza a `/etc/resolv.conf` szimbolikus linket a systemd-resolved#DNS című részben leírtak szerint.

Másik megoldás lehet a DNS-gyorsítótár kiürítése, ahogyan itt le van írva [5]:

Futtassa a `resolvectl flush-caches` vagy a `systemd-resolve --flush-caches` parancsot root felhasználói jogosultsággal.

## Steam Remote Play nevű stream funkcióval kapcsolatos problémák

Tekintse meg a Steam#Steam Remote Play című leírást.

### Nem működik a Remote Play az Arch Linux gazdagépről az Arch Linux vendéggépre

Valószínűleg hiányzik a lib32-libcanberraAUR szoftvercsomag. Miután Ön a számítógépre feltelepíti a szóban forgó szoftvercsomagot, várhatóan a funkció onnantól kezdve megfelelően fog működni.

Innentől kezdve a Steam kliensalkalmazásnak már nem szabadna összeomolnia, amikor Ön megpróbál egy játékot elindítani a Remote Play funkción keresztül.

### Nem érhető el a hardveres dekódolás

A Remote Play hardveres dekódolása a `vaapi` alkalmazásprogramozási interfészt használja, azonban a Steam kliensalkalmazás a `libva2_32bit` szoftvercsomagot igényli, míg az Arch alapértelmezetten a 64 bites verziót biztosítja.

Alapvető függvénykönyvtárkészletként ez a libva szoftvercsomagot és a lib32-libva szoftvercsomagot jelenti. Az Intel graphics felhasználóknak emellett szükségük lesz mind a libva-intel-driver szoftvercsomagra, mind a lib32-libva-intel-driver szoftvercsomagra.

További információkat a vaapi alkalmazásprogramozási interfésszel kapcsolatban a Hardveres videógyorsítás című cikkben találhat.

Szükséges lehet eltávolítani a Steam alkalmazás futtatókörnyezetében található libva függvénykönyvtárat annak érdekében, hogy a Steam kliensalkalmazás az operációs rendszer függvénykönyvtárait használja. A jelenleg használt függvénykönyvtár az alábbi paranccsal található meg:

    $ pgrep steam | xargs -I {} cat /proc/{}/maps | grep libva

Ha a fenti parancs futtatása a fájlrendszeren a `~/.local/Share/steam` helyeket mutatja, akkor a Steam kliensalkalmazás még mindig az eredetileg szállított libva függvénykönyvtárat használja. Ez orvosolható a libva függvénykönyvtárfájlok letörlésével a `~/.local/share/Steam/ubuntu12_32/steam-runtime/i386/usr/lib/i386-linux-gnu/libva*` útvonalon, így a Steam visszaáll az operációs rendszer függvénykönyvtárainak a használatára.

### Minimalizálja magát a Big Picture mód, amikor az elveszíti a fókuszt

Ez a viselkedés akkor fordulhat elő, amikor Ön egy játékot a Remote Play funkción keresztül indítja el, vagy ha Önnek többmonitoros beállítása van, és az egeret a BPM ablakán kívülre mozgatja. Ennek megelőzésére állítsa be a `SDL_VIDEO_MINIMIZE_ON_FOCUS_LOSS=0` környezeti változót, majd indítsa újra a Steam alkalmazást.

Tekintse meg a steam-for-linux issue 4769 című hibával kapcsolatos bejegyzést.

## Egyéb problémák

### Steam függvénykönyvtár az NTFS partícióban

Megjegyzés A kernelnek az NTFS illesztőprogramja lényegesen nagyobb teljesítményt nyújt, mint az NTFS-3G FUSE illesztőprogram [6]. Ezért játékhoz célszerű eltávolítani a ntfs-3g szoftvercsomagot, mivel a(z) udisks által vezérelt grafikus fájlkezelők az NTFS illesztőprogram jelenlétét részesítik előnyben.

Ha a Steam kliensalkalmazás függvénykönyvtára NTFS partíción található, akkor valószínű, hogy az ott lévő játékok nem tudnak elindulni.

A probléma az, hogy a Wine kettőspontot használ a `$WINEPREFIX/dosdevices` könyvtárban, és amikor a `windows_names` opcióval van felcsatolva, akkor utasítva van arra, hogy ne hozzon létre ilyen kettőspontos neveket, mivel azok összezavarhatják a rettentően buta Windows rendszert. Ennek elhagyása nem különösebben veszélyes: A Windows rendben fog működni azonkívül, hogy nem tudja majd megnyitni a szimbolikus linket (amire amúgy sincs szüksége). A `chkdsk` törölheti a linket, de az könnyen újból létrehozható.

Jobb megoldás: Csatolja fel a partíciót `windows_names` nélkül. Ezt az opciót a grafikus fájlkezelők gyakran hozzáadják elővigyázatosságból a(z) udisks segítségével, de egy valódi fstab sor hozzáadásával megfelelő módon lehet kezelni.

1. Futtassa a `genfstab -U /` parancsot, és keresse ki az ntfs partíciót tartalmazó sort, pl.:

       UUID=12345678ABCDEF00 /run/media/user/Gamez ntfs3 rw,uid=1000,gid=1000,windows_names 0 0

2. Írja be a sort a `/etc/fstab` fájlba. Szerkesztve úgy, hogy a megfelelő opciókat tartalmazza a `windows_names` nélkül. Az előző példával:

       UUID=12345678ABCDEF00 /run/media/user/Gamez ntfs3 rw,uid=1000,gid=1000 0 0

3. Csatolja le a partíciót, majd csatolja fel ismét.

Alternatív megoldásként globálisan letilthatja a(z) udisk `windows_names` használatát, a(z) udisks#NTFS file creation failing (filename-dependent) szakaszban található utasításokat követve.

Másik megoldás: Helyezze át a `steamapps/common/Proton x.y` és a `steamapps/compatdata` könyvtárakat egy nem-NTFS adathordozóra, majd hozzon létre szimbolikus linket az eredeti helyükön. Ez egyébként némi helypazarlást okozhat a fontosabb Linux adathordozón.

    $ mv SteamLibrary/steamapps/common/Proton\ x.y /home/user/dir/
    $ mv SteamLibrary/steamapps/compatdata /home/user/dir/
    $ ln -s /home/user/dir/Proton\ x.y/ SteamLibrary/steamapps/common/Proton\ x.y
    $ ln -s /home/user/dir/compatdata/ SteamLibrary/steamapps/compatdata

### Wrong ELF class

A hibaüzenet így néz ki, amely a Steam alkalmazás parancsorjának a kimenetén jelenik meg:

    ERROR: ld.so: object '~/.local/share/Steam/ubuntu12_32/gameoverlayrenderer.so' from LD_PRELOAD cannot be preloaded (wrong ELF class: ELFCLASS32): ignored.

A fenti üzenetet Ön nyugodtan figyelmen kívül hagyhatja. Ez valójában nem hiba: A Steam bizonyos függvénykönyvtárakból tartalmaz 64-bites és 32-bites verziót is, és csak az egyik verzió töltődik be sikeresen a számítógép memóriájába. Ez a "hiba" akkor is megjelenik, amikor a Steam kliensalkalmazás (és a játékbeli overlay) tökéletesen működik.

### Több monitorral rendelkező gépösszeállítás

This article or section needs expansion.

Reason: Ez kizárólag Nvidia-alapú? Bárki reprodukálhatja ezt? Van erről upstream jelentés? (Discuss in Talk:Steam (Magyar)/Troubleshooting (Magyar))

Egy több monitorral rendelkező gépösszeállítás megakadályozhatja a játékok elindulását. Próbálja meg letiltani az összes további monitort, majd futtasson egy játékot. A monitorokat újra engedélyezheti, miután a játék sikeresen elindult.

Ön megpróbálhatja a Steam futtatását ezzel a környezeti változóval beállítva:

    $ export LD_LIBRARY_PATH=/usr/lib32/nvidia:/usr/lib/nvidia:$LD_LIBRARY_PATH

### Sérült vagy teljesen hiányzik a szöveg

Próbálja meg telepíteni a lib32-fontconfig, ttf-liberation, xorg-fonts-misc szoftvercsomagokat. (Ha ez a szoftvercsomag nincs feltelepítve, akkor a Steam kliensalkalmazásnak a frissítőablaka üres négyzeteket jelenít meg minden, nem latin karakter helyett). Valamint, próbálja meg telepíteni a wqy-zenhei szoftvercsomagot (az ázsiai karakterek normális megjelenítése érdekében). Végül indítsa újra a Steam kliensalkalmazást, annak érdekében, hogy ellenőrizze, vajon megoldódott-e a probléma.

Megjegyzés

- A Steam for Linux nem követi a rendszerszintű betűkészletbeállításokat.[7] . Ezért, ha Ön a Steam kliensalkalmazáshoz szeretné megváltoztatni a betűbeállítást, akkor módosítsa a felhasználói szintű beállítást.
- Amikor a Steam kliensalkalmazás nem találja az Arial betűkészletet, akkor a betűbeállítás hajlamos a Helvetica bittérképes (bitmap) betűkészletre visszaállni. A Steam ezt és esetleg más bittérképes (bitmap) betűkészleteket sem jeleníti meg helyesen, így a problémás betűkészletek eltávolítása vagy a bittérképes betűkészletek letiltása nagy valószínűséggel megoldja a problémát anélkül, hogy az Arial vagy ArialBold betűkészleteket telepítené. Az Arial helyett használt betűkészlet a következő paranccsal található meg:

      $ fc-match -v Arial

### SetLocale('en_US.UTF-8') fails at game startup or typing non-ASCII characters does not work in the Steam client

Önnek létre kell hoznia az `en_US.UTF-8 UTF-8` nyelvterületi beállítást. Részletekért tekintse meg a Locale#Nyelvterület-beállítások létrehozása című leírást.

### Missing libc

The factual accuracy of this article or section is disputed.

Reason: Issue #3730 is closed. Is `$HOME` ending in a slash still relevant? (Discuss in Talk:Steam (Magyar)/Troubleshooting (Magyar))

Ennek a problémának az oka lehet egy sérült Steam futtatható fájl. Ellenőrizze a következő parancs kimenetét:

    $ ldd ~/.local/share/Steam/ubuntu12_32/steam

Ha a fenti parancs kiadása után az `ldd` azt állítja, hogy nem dinamikus végrehajtható fájlról van szó, akkor a Steam valószínűleg egy frissítés során meghibásította a binárisan futtatható fájlt. A következő műveletnek meg kellene oldania a problémát:

    $ cd ~/.local/share/Steam/
    $ ./steam.sh --reset

Ha a fenti művelet nem oldja meg a problémát, akkor próbálja meg törölni a `~/.local/share/Steam/` könyvtárat, majd indítsa újra a Steam kliensalkalmazást, és engedje, hogy újratelepítse önmagát.

Ez a hibaüzenet a Steam kliensalkalmazás egy hibája miatt is előfordulhat, amely akkor jelentkezik, amikor az Ön `$HOME` könyvtára perjellel végződik (Valve GitHub issue 3730). Ez úgy javítható, hogy Ön szerkeszti a `/etc/passwd` fájlt, és a `/home/felhasználónév/` értéket `/home/felhasználónév` értékre módosítja, majd kijelentkezik és újra bejelentkezik. Ezt követően a Steam kliensalkalmazásnak automatikusan helyre kellene állnia.

### Nem indulnak el a játékok régebbi Intel hardvereken

  A forrás itt található.

Régebbi Intel hardveren, amely nem támogatja az OpenGL 3 alkalmazásprogramozási interfészt, például Intel GMA lapkakészleteken vagy Westmere CPU hardvereken, a játékok azonnal összeomolhatnak a futtatás alkalmával. Ez `gameoverlayrenderer.so` hibaként jelenik meg a `/tmp/dumps/mobile_stdout.txt` fájlban, de a `/tmp/gameoverlayrenderer.log` fájlban GLXBadFBConfig hibát mutat.

Ez a hiba kijavítható azzal, ha Ön a játékot arra kényszeríti, hogy a játék az általa kívántnál újabb OpenGL verziót használja. Adja hozzá a `MESA_GL_VERSION_OVERRIDE=3.1 MESA_GLSL_VERSION_OVERRIDE=140` beállítást a játékindítási beállításokhoz.

### Mesa: Nem indul el a játék. A játék a kártya által támogatott OpenGL verzióra panaszkodik.

Néhány játék rosszul van leprogramozva, és az OpenGL bármely 3.0 feletti verzióját próbálja használni. A Mesa esetében egy alkalmazásnak kifejezetten kérnie kell egy adott core profilt. Ha nem tesz ilyen kérést, akkor csak az OpenGL 3.0 és az annál alacsonyabb verziók érhetőek el.

Ez a viselkedés kijavítható azzal, ha a játékot Ön arra kényszeríti, hogy a ténylegesen szükséges OpenGL verziót használja. Adja hozzá a `MESA_GL_VERSION_OVERRIDE=4.1 MESA_GLSL_VERSION_OVERRIDE=410` beállítást a játékindítási beállításokhoz.

### Nem futnak XFS partíciókon a 2K játékok

This article or section needs expansion.

Reason: Úgy tűnik, hogy ez egy általános probléma. Példaként tekintse meg ezt a bejegyzést. (Discuss in Talk:Steam (Magyar)/Troubleshooting (Magyar))

Ha Ön 2K játékot, például a Civilization 5 nevű játékot az XFS partíción futtatja, akkor előfordulhat, hogy a játék nem indul el vagy nem működik megfelelően, mivel a játék a fájlokat sajátos módon tölti be a számítógép memóriájába az elinduláskor. [8]

### Nem megfelelően érzékelődik a Steam játékkontroller

Tekintse meg a Gamepad#Steam játékkontroller című leírást.

### Összeomlasztja a játékot a Steam játékkontroller

Tekintse meg a Gamepad#Steam játékkontroller játékösszeomlást okoz vagy nem ismeri fel a játék című leírást.

### Lefagy a Steam kliensalkalmazás az "Installing breakpad exception handler..." üzenetnél

BBS#177245

NVIDIA GPU van a rendszerben, és a Steam kliensalkalmazás a következő kimenetet adja:

    Running Steam on arch rolling 64-bit
    STEAM_RUNTIME is enabled automatically
    Installing breakpad exception handler for appid(steam)/version(0_client)

Ezután semmi más nem történik. Győződjön meg róla, hogy a megfelelő illesztőprogramok telepítve vannak, valamint azok 32 bites verziói is telepítve vannak (a 64 bites és a 32 bites változatoknak azonos verziószámúnak kell lenniük). Tekintse meg az NVIDIA#Telepítés című leírást.

### Önálló kompozitorok leállítása játékok indításakor

A `%command%` kapcsoló használatával leállíthatja az önálló kompozitorokat (például Xcompmgr vagy picom) – amelyek bizonyos rendszereken egyes játékokban akadozást és képtörést okozhatnak –, majd a játék befejezése után újraindíthatja kompozitorokat azáltal, hogy a következő parancsot hozzáadja a játékindítási beállításhoz.

    killall compositor && %command%; nohup compositor &

Természetesen Ön hozzáadhat -options kapcsolót a `%command%` vagy a `compositor` parancshoz is.

A Steam kliensalkalmazás minden olyan folyamatot önmagához csatol, amely a `%command%` után indul el, és az Ön Steam státusza játékban lévőként fog megjelenni. Ebben a példában a kompozitort a `nohup` segítségével futtatjuk, így az nincs a Steam kliensalkalmazáshoz hozzácsatolva (akkor is futni fog, ha bezárja a Steam kliensalkalmazást), majd egy & jellel zárjuk le a parancssort, ezzel megszüntetve az Ön Steam státuszát.

Ha az Ön kompozitora támogatja a szolgáltatásmódban való futtatást, akkor ezt is használhatja. Például a picom(1) rendelkezik a `--daemon` / `-b` kapcsolóval, amellyel a folyamat átalakítható szolgáltatásra:

    killall picom && %command%; picom -b

### Szimbólumkeresési hiba a DRI3 használatakor

A Steam kliensalkalmazás ezt a hibát jeleníti meg, majd befejezi a futást:

    symbol lookup error: /usr/lib/libxcb-dri3.so.0: undefined symbol: xcb_send_request_with_fds

A megoldáshoz futtassa a Steam kliensalkalmazást a `LIBGL_DRI3_DISABLE=1` változóval, ezzel letiltva a DRI3 protokollt a Steam számára.

### Játékok indítása Nvidia Optimus laptopokon

This article or section is out of date.

Reason: A bumblebee használatára vonatkozott: Mi a megfelelője az ajánlott beállításnak most? A prime-run használata nem működik helyette. (Discuss in Talk:Steam (Magyar)/Troubleshooting (Magyar))

Ahhoz, hogy olyan játékokat tudjon futtatni, amelyek NVIDIA GPU használatát igénylik (például a Hitman 2016), Optimus engedélyezett laptopon a játékot Önnek az játékelindítási opcióknál a primusrun prefix segítségével kell elindítania. Ellenkező esetben a játék nem fog működni.

Kattintson jobb gombbal a játékra a Steam könyvtárában, majd válassza a Tulajdonságok > ÁLTALÁNOS > INDÍTÁSI BEÁLLÍTÁSOK menüpontot. Módosítsa a beállításokat erre:

    primusrun %command%

A Steam futtatása primusrun segítségével korábban működött. Mivel a Steam megváltoztatott bizonyos működést, ezért most a Steam primusrun segítségével történő futtatás nincs hatással a játékok elindítására. Ennek eredményeként minden egyes játékhoz Önnek külön kell beállítania az játékindítási beállításokat (és NEM kell a Steam kliensalkalmazást a primusrun segítségével futtatnia).

A primusrun esetében a VSYNC alapértelmezetten engedélyezve van, ami egérbemeneti késleltetést okozhat, kissé csökkentheti a teljesítményt, és a játék FPS értéke a monitor/kijelző frissítési frekvenciájához lehet rögzítve. A VSYNC letiltásához a primusrun alapértelmezett `vblank_mode` opció értékét környezeti változóval kell felülírni.

    vblank_mode=0 primusrun %command%

Ugyanez érvényes az optirun esetében is, amely a primus-t használja hídként.

    vblank_mode=0 optirun -b primus %command%

Ha ez nem működött, akkor próbálja ki a következőt:

    LD_PRELOAD="libpthread.so.0 libGL.so.1" __GL_THREADED_OPTIMIZATIONS=1 optirun %command%

További részletekért olvassa el a Bumblebee#Primusrun mouse delay (disable VSYNC) című leírást.

### HiDPI

A HiDPI támogatásnak alapból működnie kell, bár egyes rendszereken szükséges lehet a kikényszerítése, a `-forcedesktopscaling faktor` CLI opció vagy a `STEAM_FORCE_DESKTOPUI_SCALING` környezeti változó beállításával a kívánt skálázási tényező megadásához.

### Protokolltámogatás a KDE Plasma alatt

Amennyiben Ön hibát kap egy játék webböngészőn keresztül történő futtatása után (vagy a hivatkozás xdg-open segítségével történő végrehajtásakor)

    Error — KIOExec
    File not found: steam://run/440

Menjen a Rendszerbeállítások -> Alkalmazások -> Fájltársítások menüpontra, adjon hozzá újat, válassza az `inode` csoportot, és nevezze el `vnd.kde.service.steam` névre, majd a Alkalmazás preferencia sorrend alatt adja hozzá a Steam lehetőséget. Alkalmazza a változtatásokat, ennek most működnie kell.

### Összeomlik a játék a Steam Linux Runtime használatakor - Soldier

This article or section is out of date.

Reason: Ez még 2021 márciusi javítás volt. Ez ma is releváns? (Discuss in Talk:Steam (Magyar)/Troubleshooting (Magyar))

A Proton 5.13 verziója óta a Steam alapértelmezetten a Steam Linux Runtime – Soldier környezetet használja. Néhány játék ennek használatakor összeomlik.

Ennek a problémának a megkerülése érdekében Ön a következőket teheti:

- Manuális úton, kézzel forráskódból fordítson le egy Proton kompatibilitási réteget a Steam Runtime nélkül.
- Cserélje le a Soldier belépési pont szkriptet:

    ~/.steam/steam/steamapps/common/SteamLinuxRuntime_soldier/_v2-entry-point

    #!/bin/bash

    shift 2
    exec "${@}"

### Nincs internetkapcsolat amikor a játékok a Proton 5.13 és annak újabb verziói alatt futnak

Ha Ön a systemd-resolved szolgáltatást használja DNS feloldóként, akkor győződjön meg róla, hogy Ön létrehozta a `resolv.conf` szimbolikus linket a systemd-resolved#DNS részben leírtak szerint.

A fájlnak a következőhöz hasonlót kell tartalmaznia:

    /etc/resolv.conf

    # This is /run/systemd/resolve/stub-resolv.conf managed by man:systemd-resolved(8).
    # Do not edit.

### "could not determine 32/64 bit of java"

Az elfelejtve telepített linux-steam-integrationAUR szoftvercsomag okozta ezt legalább egy játéknál. Korábban szoftvercsomag-ütközések voltak az operációs rendszer és a Steam runtime bizonyos könyvtárainak verziói között, és ez a szoftvercsomag segített néhányat megoldani. Nem egyértelmű, hogy még mindig hasznos-e, de az eltávolítása megoldotta a fenti hibaüzenetet a Project Zomboid esetében. A megoldás úgy derült ki, hogy a `projectzomboid.sh` parancs parancssorból való futtatása működött, de az játékindítási beállítások `sh -xc 'echo %command%; declare -p'` értékre váltása megmutatta, hogy a Steam pontosan ugyanazt a parancsot próbálta futtatni, viszont rengeteg `lsi-` előtaggal ellátott könyvtár került a preload-ba és az elérési útba.

### Akadozás Vulkan használatakor

Ha 1–2 másodpercenként Ön folyamatos, erős akadozást tapasztal, akkor előfordulhat, hogy ütközés van a vsync beállításokban. A vsync kézi úton történő beállítása a paraméterekben valószínűleg megoldja a problémát.

Menjen a játék tulajdonságaihoz, és állítsa be az Játékindítási beállításoknál:

    DXVK_FRAME_RATE=60 %command%

### OpenGL emulációjának a kikényszerítése

Néhány, különösen régebbi játék nem működik a Proton által alapértelmezetten használt Vulkan (DXVK) wrapper segítségével. Helyette próbálja meg futtatni az alkalmazást a WineD3D OpenGL wrapper segítségével:

    PROTON_USE_WINED3D=1 %command%

### Nem lát semmit a fájlválasztó, csak a Steam könyvtárat látja

Tekintse meg a FS#78625 bejegyzést a hibával kapcsolatban. Önnek telepítenie kell az xdg-desktop-portal szoftvercsomagot.

### DirectX hibák a hybrid graphics technológia esetében

Az Intel/NVIDIA Hybrid graphics technológiával rendelkező laptopnál a következő hiba jelentkezik:

    A d3d11-compatible gpu (feature level 11.0, shader model 5.0) is required to run the engine.

Valószínűleg azért, mert az Ön játéka az iGPU hardveren fut a dedikált GPU hardver helyett, és Önnek be kell állítania a PRIME technológiát. Ha ez továbbra sem működik, akkor próbálja meg használni a Direct3D alkalmazásprogramozási interfészt a DXVK helyett.

### Nincs internetkapcsolat letöltés közben

Amennyiben Ön a játékok letöltése közben a Nincs internetkapcsolat üzenetet látja, akkor egy lehetséges megoldás a letöltési gyorsítótár törlése (Steam > Beállítások > Letöltések > Letöltési gyorsítótár törlése).

### Gyenge teljesítmény vagy akadozás tapasztalható a Steam indítása után

Ha teljesítménycsökkenést vagy akadozást tapasztal, amely néhány másodperctől akár pár percig is tarthat a Steam kliensalkalmazás elindítását követően, akkor azt a hibás vagy elavult Proton telepítések okozhatják.

Távolítsa el a hibás Proton telepítést az app ID 0 alatt: `~/.steam/root/steamapps/compatdata/0`. Szükség lehet továbbá az elavult és problémás Proton verziók eltávolítására, beleértve az egyedi verziókat, mint a GE-Proton, különösen a `5.21-GE-1`.

További részletekért tekintse meg a steam-for-linux#8114 című leírást.

### Nagyon hosszú az elindulás és lassú a felhasználói felület válaszadása

A Steam `steamloopback.host` használata a Chromium backendben önmagára való hivatkozáshoz. Mivel a systemd-resolvd alapértelmezés szerint egyes felhasználóknál `mdns` technológián keresztül próbálja feloldani ezt a host gépet, a probléma lefagyaszthatja a felületet. Ez nagyon hosszú indulást okoz (ha egyáltalán elindul), valamint lassan reagáló (vagy egyáltalán nem reagáló) felhasználói felületet eredményez. A probléma ideiglenesen kezelhető a `/etc/nsswitch.conf` fájl szerkesztésével, ahol a `mdns` értéket `mdns_minimal` értékre kell kicserélni, majd újra kell indítani a systemd-resolvd szolgáltatást. További részletekért tekintse meg ezt a leírást.

## További olvasnivaló a témában

- Multimedia and Games / Arch Linux Forums
- ValveSoftware/steam-for-linux – Issue tracking for the Steam for Linux client
- Steam Community discussions of the game
- Steam Support FAQ

Category:

- Gaming (Magyar)

Hidden categories:

- Pages or sections flagged with Template:Out of date
- Pages or sections flagged with Template:Accuracy
- Pages or sections flagged with Template:Expansion

Steam (Magyar)/Troubleshooting (Magyar)
Add topic