USB storage devices (Magyar) - ArchWiki

Jump to content

# USB storage devices (Magyar)

From ArchWiki
Fordítás állapota: Ez az oldal az angol USB storage devices című oldal magyar nyelvre lefordított változata. Utolsó fordítás dátuma: 2026.07.03. Amennyiben a lefordítás időpontja óta az angol nyelvű oldalon történtek újabb módosítások, akkor Ön segíthet hozzászinkronizálni az angolhoz ezt a magyar nyelvű fordítást.

További oldalak az adott témakörben

- Mount (Magyar)

Ez a dokumentum az mutatja be, hogy miként használhatók a népszerű USB (NAND-flash memória alapú) adathordozók Linux alatt. Ugyanakkor, ez a cikk olyan eszközökre is érvényes, amelyek úgy működnek, mintha egyszerű USB-s adathordozó eszközök lennének. (Ilyen eszközök például a digitális fényképezőgépek is).

Amennyiben Ön naprakész operációs rendszert használ, a szabványos Arch kernellel és egy modern asztali környezettel, akkor az eszközének egyszerűen meg kell jelennie az asztalon, anélkül, hogy meg kellene nyitnia a parancssort.

## Automatikus felcsatolás az udisks használatával

Ez a legegyszerűbb és leggyakrabban használt módszer. Számos asztali környezet használja, de külön is alkalmazható.

Részletes információkért (beleértve a felcsatolást kezelő segédprogramok listáját is) tekintse meg az Udisks című oldalt.

## Manuális úton történő felcsatolás

Megjegyzés Mielőtt Ön arra a következtetésre jutna, hogy az Arch Linux nem csatolja fel az USB-eszközét, feltétlenül ellenőrizze az összes elérhető portot. Előfordulhat, hogy egyes portok nem ugyanazt a vezérlőt használják, ami megakadályozhatja az eszköz csatolását.

### Az usb_storage kernelmodult támogató kernel beszerzése

Ha Ön nem egyénileg elkészített kernelt használ, akkor nincs további teendője. Az Arch Linux összes alapértelmezett kernelje megfelelően be van már állítva. Amennyiben Ön egyénileg elkészített kernelt használ, akkor győződjön meg arról, hogy a kernel az SCSI-Support, a SCSI-Disk-Support és az usb_storage kernelmodul támogatással lett lefordítva a kernelforráskódból bináris kódra. Ha Ön a legújabb udev verziót használja, akkor egyszerűen csatlakoztassa az eszközét a számítógéphez, és az operációs rendszer automatikusan betölti az összes szükséges kernelmodult.

### Adathordozó beazonosítása

Az adathordozó elérése érdekében Önnek először a kernel által az adathordozóhoz hozzárendelt azonosítót kell meghatároznia. A részletekért tekintse meg a Fájlrendszerek#Meglévő fájlrendszerek beazonosítása című leírást.

Az újonnan csatlakoztatott adathordozók általában megjelennek a naplóban.

### USB adathordozó felcsatolása

Tekintse meg a Fájlrendszerek#Fájlrendszer felcsatolása című leírást.

Ha a `mount` parancs nem ismeri fel az adathordozón a fájlrendszert, akkor Ön megpróbálhatja a `-t` argumentum használatát. A részletekért tekintse meg a mount(8) man súgót. Ha a felcsatolás nem működik, akkor megpróbálhatja ismét létrehozni a fájlrendszert, vagy akár teljesen újraparticionálni az adathordozót.

Megjegyzés Tekintse meg ezt a linket ahol a sudo használatával készült mount/unmount szkriptek példája látható.

#### Adathordozó írásának az engedélyezése a normál felhasználók számára

Amennyiben Ön azt szeretné, hogy a nem root jogosultságokkal rendelkező felhasználók is írhassanak az USB adathordozóra, akkor adja ki a következő parancsot:

    # mount -o gid=users,fmask=113,dmask=002 /dev/sda1 /mnt/usbstick

Ha ez nem működik, akkor győződjön meg arról, hogy a fájlrendszer root felhasználóként felcsatolható és írható. A részletekért tekintse meg az előző szakaszt.

#### Adathordozó felcsatolása normál felhasználóként az fstab használatával

Ha Ön azt szeretné, hogy a normál felhasználónak is engedélyezve legyen az adathordozó felcsatolása/leválasztása, akkor tekintse meg a FAT#Írás FAT32 fájlrendszerre normál felhasználóként című szakaszt.

#### Felcsatolást és lecsatolást elvégző segédprogramok

A felcsatolást/lecsatolást normál felhasználóként több segédprogram is el tudja végezni.

## Hibaelhárítás

### Nem észlelhetők az USB adathordozók

Amennyiben Ön csatlakoztatta az USB adathordozót a számítógéphez, de az mégsem szerepel az lsblk parancsnak a kimenetében, viszont megjelenik a naplóban anélkül, hogy bárki blokkeszközt rendelt volna hozzá, akkor tekintse meg az Általános hibaelhárítás#Egyes perifériák nem használhatók a kernel frissítése után című leírást.

Győződjön meg arról is, hogy az UEFI-ben (régi számítógépeknél a BIOS-ban) az XHCI Handoff és az EHCI Handoff is engedélyezve van, de ez a legtöbb modern számítógép esetében általában nem jelent problémát.

### Az adathordozó nem áll le az összes partíció leválasztása után

This article or section needs expansion.

Reason: Kérjük, adjon azzal kapcsolatban tanácsot, hogy miként lehet lekapcsolni automatikusan az adathordozókat a leválasztás (unmount) folyamat után. (Discuss in Talk:USB storage devices (Magyar))

Az adathordozó kikapcsolásának sikertelensége az alábbi problémákhoz vezethet:

- Egy merevlemez-meghajtó nem parkolja le a parkolóhelyre a fejét, ezért enyhe kaparó hangot adhat forgás közben, ami az eszköz állapotának romlását okozhatja [1].
- Egy szilárdtest-meghajtó (tehát egy NAND flash adathordozó, különösen a régebbi típusok) nem üríti ki a gyorsítótárát, illetve nem frissíti a leképezési tábláit, ami adatvesztéshez vezethet [2].

A partíciók leválasztásakor az adathordozó továbbra is elektromos áram alatt marad. A biztonságos eltávolítás érdekében először az operációs rendszer segítségével Önnek ki kell kapcsoltatnia az adathordozót [3] :

    # echo 1 > /sys/block/disk_name/device/delete

Amennyiben Ön a(z) udisks programot használja, akkor használhatja az alábbi parancsokat [4] :

    $ udisksctl unmount -b /dev/sdXY
    $ udisksctl power-off -b /dev/sdX

### Felismerhető az adathordozó, de nem lehet felcsatolni

A(z) udev feltelepítéskor egy előre létrehozott szabálykészletet tartalmaz, amely a `/usr/lib/udev/rules.d/` könyvtárban található, és többek között a bizonyos eszközök figyelmen kívül hagyására is tartalmaz szabályokat különböző okokból. Egyes hardvereszközök (például a digitális fényképezőgépek, a hordozható hangrögzítők stb.) olyan módon formázhatják az USB adathordozót, amely miatt aktiválódhatnak ezek a figyelmen kívül hagyási szabályok. Ön ellenőrizheti, hogy alkalmazásra került-e valamelyik ilyen szabály az alábbi parancs segítségével, majd megkeresheti a megfelelő feltételeket az alapértelmezett szabályok között:

    $ udevadm info --attribute-walk --name=device_name | grep UDISKS_IGNORE

Ha ez a helyzet, és az adathordozó ezen tulajdonsága "1"-re van állítva, akkor Ön felülbírálhatja ezt egy egyéni szabállyal a(z) udev#Példa útmutatását követve.

Category:

- Storage (Magyar)

Hidden category:

- Pages or sections flagged with Template:Expansion

USB storage devices (Magyar)
Add topic