Offline installation (Magyar) - ArchWiki

Jump to content

# Offline installation (Magyar)

From ArchWiki
Fordítás állapota: Ez az oldal az angol Offline installation című oldal magyar nyelvre lefordított változata. Utolsó fordítás dátuma: 2026.04.23. Amennyiben a lefordítás időpontja óta az angol nyelvű oldalon történtek újabb módosítások, akkor Ön segíthet hozzászinkronizálni az angolhoz ezt a magyar nyelvű fordítást.
Figyelmeztetés A root fájlrendszer képfájljának (`airootfs.sfs`) kibontása vagy a live környezet root fájlrendszerének felmásolása nem tartozik a támogatott szoftverfeltelepítési módszerek közé. Az `airootfs.sfs` fájl egyedi beállítást tartalmaz, amely nem megfelelő és nem biztonságos egy feltelepített operációs rendszer számára.

Ez a cikk útmutatást ad az Arch Linux feltelepítéséhez olyan számítógép esetében, amely nem rendelkezik internetkapcsolattal. Ehhez szükség van egy olyan másik számítógépen lévő operációs rendszerre, amely működő internetkapcsolattal rendelkezik.

Először kövesse a Telepítési útmutató című oldal lépéseit, kihagyva azokat a lépéseket, amelyek internetkapcsolatot igényelnek (például Telepítési útmutató#Kapcsolódjon az internethez), majd folytassa ezzel az útmutatóval ahelyett, hogy követné a Telepítési útmutató#Telepítse az alapvető szoftvercsomagokat című szakaszt.

## Helyi szoftvercsomag-tároló előkészítése

Kövesse a Pacman/Tips and tricks#Szoftvercsomagok számítógépre történő feltelepítése CD/DVD lemezről vagy USB adathordozóról című útmutatót a szükséges fájlokkal rendelkező helyi szoftvercsomag-tároló előkészítéséhez egy különálló gazda telepítésen.

Egy működőképes operációs rendszer számára legalább a következő szoftvercsomagok feltelepítésére van szükség:

    # mkdir /tmp/blankdb
    # pacman -Syw --cachedir $PWD --dbpath /tmp/blankdb base linux linux-firmware

Tipp Fontolja meg más szükséges szoftverek hozzáadását is (például egy szövegszerkesztőt). A szükséges szoftvercsomagok listájáért tekintse meg az Installation guide#Telepítse az alapvető szoftvercsomagokat című szakaszt.

Hozza létre az egyéni offline szoftvercsomag-tárolót:

    # repo-add ./custom.db.tar.zst ./*[^sig]

## Felcsatolás és beállítás

This article or section needs expansion.

Reason: Add optional instructions on placing the custom repo in the ISO. (Discuss in Talk:Offline installation (Magyar))

Miután a szoftvercsomag-tároló elő lett készítve, csatlakoztassa a külső adathordozót a számítógéphez, majd csatolja fel az adathordozót az újonnan létrehozott gyökérfájlrendszerhez:

    # mount --mkdir /dev/sdxy /mnt/repo

Szerkessze az archiso `/etc/pacman.conf` fájlt, és adjon hozzá egy új szekciót:

    /etc/pacman.conf

    [custom]
    SigLevel = Optional
    Server = file:///mnt/repo/

Kommentezze ki a `[core]` és a `[extra]` szekciókat annak érdekében, hogy a pacman ne akadjon el az alapértelmezett szoftvercsomag-tárolóknál.

## Pacstrap

Alapértelmezés szerint a live munkamenetben (miután az NTP aktiválva lett) a pacman kulcstartója csak egyszer inicializálódik (https://bbs.archlinux.org/viewtopic.php?id=283075). Ha olyan helyzet áll elő, hogy az NTP nem aktiválható (például nincs internet-hozzáférése), akkor Önnek manuális úton, kézzel kell lefuttatnia a következő parancsot:

    pacman-key --init
    pacman-key --populate

Ezt követően Ön folytathatja a pacstrap használatát annak érdekében, hogy a helyileg elérhető szoftvercsomagokat feltelepítse az új operációs rendszerre:

    # pacstrap -K /mnt base linux linux-firmware

Tipp A fenti parancsnál használt szoftvercsomagokhoz illessze oda azokat a szoftvercsomagokat is amelyek a #Helyi szoftvercsomag-tároló előkészítése szakaszban lettek használva.

## Szoftvercsomagok feltelepítése úgy, hogy közben a számítógép offline állapotban van

### Szoftvercsomagok feltelepítése fájlból

Ha olyan helyzet jön létre, hogy az offline feltelepítési folyamat csak ideiglenes volt, de néhány szoftvercsomag még továbbra is kézi úton történő feltelepítést igényel még mielőtt hálózathoz lehetne hozzáférni, akkor tekintse meg a pacman#További parancsok című leírást annak érdekében, hogy Ön megtanulja, hogyan kell helyben már meglévő szoftvercsomagokat feltelepíteni a számítógépre.

A Shell globbing használható sok szoftvercsomag egyszerre történő feltelepítésére:

    # pacman -U /package/folder/*.tar.zst

### Szoftvercsomagok feltelepítése az offline gyorsítótárból

A szükséges fájlokat Ön elhelyezheti a `/var/lib/pacman/sync` és a `/var/cache/pacman/pkg` könyvtárakba, így a `pacman` azt fogja hinni, hogy minden szükséges fájl rendelkezésre áll a keresésekhez, frissítésekhez és telepítésekhez. A következő módszer kettő fórumbejegyzésen alapul:[1][2].

A lépések a következők:

1. A legfrissebb szoftvercsomag-adatbázisok letöltése az internet-hozzáféréssel rendelkező számítógépen.
2. A letöltött szoftvercsomag-adatbázisok átvitele az offline számítógépre.
3. A szükséges szoftvercsomagok listájának legenerálása az offline számítógépen a frissítés érdekében.
4. A szoftvercsomagok letöltése aláírásukkal együtt az internet-hozzáféréssel rendelkező számítógépen (az előbb legenerált lista alapján).
5. A szoftvercsomagok átvitele az offline számítógép pacman gyorsítótárába.
6. A frissítések feltelepítése az offline számítógépre.

Tipp Ha Ön módosította az alapértelmezett szoftvercsomag-tárolókat az alapértelmezettektől (core, extra és multilib), akkor át kell tekintenie a `/etc/pacman.conf` fájlt.

A következő szkript le fogja tölteni a frissített szoftvercsomag-adatbázisokat. Ön szükség esetén módosítsa a `MIRROR` értéket bármelyik tükörszerverre ebből a tükörszerverek állapotát felsoroló listáról.

    download_databases.sh

    #!/bin/sh

    ARCH="x86_64"
    MIRROR="https://mirrors.kernel.org/archlinux/"

    wget "${MIRROR}/core/os/${ARCH}/core.db"
    wget "${MIRROR}/extra/os/${ARCH}/extra.db"
    wget "${MIRROR}/multilib/os/${ARCH}/multilib.db"

    # and possibly -uncomment- (if customized in /etc/pacman.conf or pacman.conf.d):

    #wget "${MIRROR}/core-testing/os/${ARCH}/core-testing.db"
    #wget "${MIRROR}/extra-testing/os/${ARCH}/extra-testing.db"
    #wget "${MIRROR}/multilib-testing/os/${ARCH}/multilib-testing.db"

    # and -additionally- debug and staging packages.

Tegye a szkriptet futtathatóvá, majd futtassa. Ön több .db végződésű fájlt fog kapni.

A következő lépések a .db fájlok az offline számítógépre történő átvitelét jelentik, így Ön naprakész szoftvercsomaglistákkal fog dolgozni (mintha lefuttatta volna a `pacman -Sy` parancsot), majd létre lesz hozva egy lista a frissítéshez szükséges szoftvercsomagokról:

    # cp *.db /var/lib/pacman/sync/
    # pacman -Sup --noconfirm > pkglist

Megjegyzés Győződjön meg róla, hogy engedélyezett legalább egy szervert a `/etc/pacman.d/mirrorlist` fájlban. Ellenkező esetben Ön csak egy félrevezető `error: no database for package: package-name` hibaüzenetet fog kapni.

Önnek le kell töltenie a megfelelő szoftvercsomag-leírásokat is, ezért készítse elő a letöltendő aláírások listáját:

    # sed -e 's/\.zst$/.zst.sig/' ../pkglist > ../siglist

Ezután vigye magával a két listát olyan helyre, ahol van internetkapcsolat, és töltse le a felsorolt szoftvercsomagokat egy üres könyvtárba:

    # wget -nv -i ../pkglist
    # wget -nv -i ../siglist

Tipp Amikor Ön a cygwin környezetet vagy valamilyen más Windows környezetet használ a szoftvercsomagok letöltésére, akkor a fájlnevek torzulni fognak, mivel az alapértelmezett Windows fájlnévkezelés például a kettőspontokat kötelezően escape-eli. Ennek elkerülésére (cygwin alatt, mivel az nem követi ezeket a korlátozásokat) használja a `wget --restrict-file-names=unix` parancsot.

Vigye haza az offline számítógéphez az összes `.pkg.tar.zst` és `.pkg.tar.zst.sig` fájlt, helyezze őket az offline számítógép `/var/cache/pacman/pkg` könyvtárába, majd végül futtassa a következő parancsot:

    # pacman -Su

### Szoftvercsomagok feltelepítése a helyben létrehozott szoftvercsomag-tárolóból

Ha az újonnan feltelepített operációs rendszer várhatóan offline vagy teljesen légmentesen elzárt állapotban marad a külvilág számára, akkor úgy kell beállítani az operációs rendszert, hogy kizárólag helyben meglévő szoftvercsomag-tárolókat várjon.

#### Szoftvercsomagok feltelepítése teljes értékű helyben létrehozott szoftvercsomag-tárolóból

Miután Ön a chroot segítségével bement az újonnan feltelepített operációs rendszerbe, szerkessze az új `/etc/pacman.conf` fájlt ugyanúgy mint korábban (de a `/mnt` előtag nélkül):

    /etc/pacman.conf

    [custom]
    SigLevel = Optional
    Server = file:///repo/

Kommentezze ki az összes többi szoftvercsomag-tárolót, majd mentse el a fájlt. Folytassa az új operációs rendszer szokásos beállítását.

Mostantól az offline állapotban lévő operációs rendszer frissítései elvégezhetők azáltal, hogy Ön egy naprakész másolatot hoz a helyi szoftvercsomag-tárolóról, felcsatolja azt a `/repo` könyvtárba, majd a szokásos módon futtatja a pacman parancsokat.

## További olvasnivaló a témában

- Help:Browsing#Offline megtekintés — Az ArchWiki offline elérése érdekében.

Categories:

- Live Arch systems (Magyar)
- Installation process (Magyar)

Hidden category:

- Pages or sections flagged with Template:Expansion

Offline installation (Magyar)
Add topic