SQLite (Magyar) - ArchWiki

Jump to content

# SQLite (Magyar)

From ArchWiki
Fordítás állapota: Ez az oldal az angol SQLite című oldal magyar nyelvre lefordított változata. Utolsó fordítás dátuma: 2026.07.09. Amennyiben a lefordítás időpontja óta az angol nyelvű oldalon történtek újabb módosítások, akkor Ön segíthet hozzászinkronizálni az angolhoz ezt a magyar nyelvű fordítást.

A projekt kezdőlapjáról:

  Az SQLite egy olyan szoftverkönyvtár, amely egy önálló, szervert nem igénylő, beállítást nem igénylő, tranzakciókezelést biztosító SQL adatbázismotort implementál. Az SQLite a világ legszélesebb körben használt SQL adatbázismotorja. Az SQLite forráskódja nyilvánosan elérhető mindenki számára.

## Telepítés

Telepítse fel a számítógépre az sqlite szoftvercsomagot.

Kapcsolódó szoftvercsomagok:

- sqlite-doc – A webhelyet alkotó statikus HTML-fájlok többsége, beleértve az összes SQL-szintaxis- és C/C++-felületspecifikációt, valamint egyéb különféle dokumentációkat [1].
- sqlite-analyzer – Az `sqlite3_analyzer` egy parancssorban működő segédprogram, amely megméri és megjeleníti, hogy egy SQLite adatbázisfájlban az egyes táblák és indexek mennyi tárhelyet használnak, valamint azt, hogy a tárhelyet milyen hatékonysággal használják ki [2].
- sqlite-tcl – A Tcl felület az SQLite könyvtár számára [3].
- php-sqlite – Ez az sqlite3 modul a PHP számára. (A feltelepítést követően ne feledje el engedélyezni a `/etc/php/php.ini` fájlban.)
- ruby-sqlite3 – Ruby kötések a beágyazott SQLite3 adatbázis számára.
- gambas3-gb-db-sqlite3 – Gambas3 SQLite3 adatbázis-hozzáférési komponens.

## Az sqlite3 parancssor használata

Az SQLite könyvtár tartalmaz egy egyszerű, parancssorban műlödő, sqlite3 nevű segédprogramot, amely lehetővé teszi a felhasználó számára, hogy manuális úton írjon be és hajtson végre SQL-parancsokat egy SQLite adatbázisfájlban.

### Adatbázis létrehozása

    $ sqlite3 adatbázisneve

### Tábla létrehozása

    sqlite> create table tblone(one varchar(10), two smallint);

### Adat beillesztése a táblába

    sqlite> insert into tblone values('hellóvilág',20);
    sqlite> insert into tblone values('archlinux', 30);

### Keresés a táblákban

    sqlite> select * from tblone;

    helloworld|20
    archlinux|30

Tekintse meg az sqlite dokumentációját.

## Software

- Bobby — Lehetővé teszi SQLite-adatbázisfájlok (.db, .sqlite) megnyitását és a bennük található táblák böngészését.

  https://apps.gnome.org/Bobby/ || bobbyAUR

- DB Browser for SQLite — Kiváló minőségű, vizuális, nyílt forráskódú program SQLite-kompatibilis adatbázisfájlok létrehozásához, tervezéséhez és szerkesztéséhez.

  https://sqlitebrowser.org/ || sqlitebrowser

- Sqliteman — Egyszerű sqlite3-böngésző és sqlite3-szerkesztő.

  https://sqliteman.dev || sqlitemanAUR

- litecli — Parancssori felület az SQLite számára. Automatikus kiegészítéssel és szintaxiskiemeléssel rendelkezik.

  https://litecli.com/ || litecliAUR

Mégtöbb adatbázis-kezelő rendszert (database management system, DBMS) támogató programokért tekintse meg a List of applications/Documents#Adatbázissal foglalkozó segédprogramok című leírást.

## Az sqlite használata shell szkriptfájlban

Tekintse meg ezt a fórumbejegyzést.

## További olvasnivaló a témában

- SQLite honlapja
- SQLite Hammer
- Using SQLite - Oreilly Book
- SQLite - Apress Book

Category:

- Relational DBMSs (Magyar)

SQLite (Magyar)
Add topic