Help:i18n (Magyar) - ArchWiki

Jump to content

# Help:i18n (Magyar)

From ArchWiki
Fordítás állapota: Ez az oldal az angol Help:i18n című oldal magyar nyelvre lefordított változata. Utolsó fordítás dátuma: 2026.06.05. Amennyiben a lefordítás időpontja óta az angol nyelvű oldalon történtek újabb módosítások, akkor Ön segíthet hozzászinkronizálni az angolhoz ezt a magyar nyelvű fordítást.

További oldalak az adott témakörben

- ArchWiki:Translation Team (Magyar)
- International communities (Magyar)

Ez a cikk átfogó útmutatóként szolgál az ArchWiki nemzetköziesítése és nyelvterület beállítása számára.

## Irányelvek

### Oldalcímek

A nem angol nyelvű oldalcímeknek a "Cím angolul (Nyelv)" formát kell követniük, ahol a "Nyelv" az adott nyelv földrajzi helyén használt elnevezése. Vegye figyelembe a szóközt a oldalcím és a nyelvi címke között. Például: Installation guide (Magyar). Az angol nyelvű oldalcímek nem tartalmazhatnak nyelvi címkét.

Vegye figyelembe azt is, hogy al oldalak esetén a nyelvi címkét a címútvonal minden szegmenséhez hozzá kell fűzni, így az "Oldalcím (Nyelv)/Aloldalcím" helytelen, míg az "Oldalcím (Nyelv)/Aloldalcím (Nyelv)" helyes. Példa a helyes használatra: systemd (Magyar)/User (Magyar). A nyelvi címkék minden szegmensen történő használata lehetővé teszi a szülőlap-linkek megfelelő működését, és különösen az utolsó címke automatikusan hozzáadódik a nyelvek váltása közötti linkekben, továbbá gyakorlatiasabbá és biztonságosabbá teszi a robotok számára egy lap nyelvének felismerését. Az "Oldalcím (Nyelv)/Aloldalcím" volt a korábban elfogadott formátum, amely mára elavult, de egyes cikkek még mindig használhatják.

A minden nyelv gyökérkategóriái jelentik az egyetlen kivételt e szabály alól, mivel azoknál nem szabad a nyelv nevét utótagként megismételni.

Tekintse meg a #Nyelvek című szakaszt a nyelvek listájáért, és az elvárt nyelvterület-beállítások elnevezéseiért.

Indoklás:

- Az angol oldalak címei megkönnyítik az adminisztrációt: Minden adminisztrátor ért angolul, de nem feltétlenül többnyelvű személyek. A Special:RecentChanges és más speciális lapok böngészésekor az adminisztrátoroknak külső fordítóprogramok használata nélkül is tudniuk kell, hogy mit szerkesztenek.
- A szabványosított cikkcímek egyszerűsítik a nyelvek közötti váltásra használt linkek létrehozását.

### Bizonyos nyelvre történő átirányítás

Létrehozhatók lefordított címek és létre is kell őket hozni, de nekik át kell irányítaniuk a fent leírtak szerint az angol nevű cikkre. Az átirányításként használt címeknek nem kell nyelvi jelölést tartalmazniuk. Például: Guía oficial de Instalación cím átirányít az Installation guide (Español) cikkre. Vegye figyelembe, hogy ez azonban nem lehetséges a Kategóriaoldalak esetében, mivel egy oldal kategorizálása egy átirányító alatt nem listázza az oldalt a célkategóriában.

Indoklás:

- A lefordított címek javítják a navigálhatóságot a nemzetközi olvasók számára. Mind a belső keresőfunkció, mind a külső keresőmotorok használhatják ezeket az átirányításokat.
- A hasznos átirányítások elősegítik a belső linkek létrehozását.

### Nyelvek közötti váltás linkjei

Amennyiben egy cikk több nyelven is létezik, akkor kérjük Önt, hogy minden lefordított cikk tetején adja meg a nyelvek közötti váltást lehetővé tévő linkeket:

    [[de:Title]]
    [[en:Title]]
    [[es:Title]]

Megjegyzés A nyelv váltásra szolgáló linkek automatikusan hozzáadják az #Oldalcímek szakaszban említett utótagot, így például a Main page (Dansk) linkhez tartozó nyelvi link `[[da:Main page]]`, míg a Help:Style (Português)/Formatting and punctuation (Português) linkhez tartozó link `[[pt:Help:Style (Português)/Formatting and punctuation]]`.

Tekintse meg a #Nyelvek című szakaszt az elérhető nyelvi címkék listájáért. Tekintse meg a Súgó:Stílus#Nyelvek linkjei leírást a használati útmutatókért.

Indoklás:

- A nyelvek linkjeinek a berakása egy cikk elején lehetővé teszi a nemzetközi olvasók számára, hogy gyorsan megállapítsák, vajon elérhető-e a tartalom az ő nyelvükön, és hasonlóképpen a fordítók számára is lehetővé teszi annak megállapítását, hogy vajon egy cikk fordításra szorul-e.

#### Meghatározott nyelvi linkekkel rendelkező cikkek keresése

Annak érdekében, hogy listát kapjon azokról a cikkekről, amelyek egy adott címre mutató nyelvi linkeket tartalmaznak (nyelvi visszamutató linkek), használja a következőt:

https://wiki.archlinux.org/api.php?action=query&list=langbacklinks&lbllimit=500&lblprop=lltitle&lbllang=en&lbltitle=Main%20Page

Ez a példa a (`[[en:Main Page]]`) kifejezést keresi, de más linkek esetén Önnek elegendő az `lbllang` és az `lbltitle` értékének módosítása.

Ha azokat a cikkeket szeretné megtalálni amelyek egy adott nyelv nyelvi linkjeit használják, akkor egyszerűen hagyja el a `lbltitle` kulcsot:

https://wiki.archlinux.org/api.php?action=query&list=langbacklinks&lbllimit=500&lblprop=lltitle&lbllang=de

Ez a példa a német nyelvet (`de`) használja, de más nyelvek esetén elegendő az `lbllang` értékének módosítása.

Megjegyzés Ez a lekérdezés nem feltétlenül találja meg az összes nyelvi linkeket használó átirányítást (amelyeket a Help:Style#Redirect pages szabályoz): Ám egy ilyen keresésnek mint ez működnie kell (ha nulla találatot kap, az azt jelenti, hogy minden rendben van).

Vegye figyelembe, hogy az API-lekérdezések mindig korlátozottak, ezért amikor egy nyelvhez több mint 500 visszamutató link tartozik, a keresést folytatni kell úgy, hogy a lekérdezési karakterlánchoz hozzáadja a lista alján megjelenő `lblcontinue` attribútumot.

## Nyelvek

Az alábbi táblázat felsorolja a wikin előforduló összes nyelvet a hozzájuk tartozó linkekkel együtt.

Nyelv neve angol nyelven | Nyelv földrajzi terület szerinti elnevezése | Al címke | Root kategória | Külső wiki
--- | --- | --- | --- | ---
Arabic | العربية | ar | Category:العربية
Bangla | বাংলা | not configured | Category:বাংলা
Bosnian | Bosanski | bs | Category:Bosanski
Bulgarian | Български | bg | Category:Български
Cantonese | 粵語 | not configured | Category:粵語
Catalan | Català | ca | Category:Català
Chinese (Classical) | 文言文 | not configured | Category:文言文
Chinese (Simplified) | 简体中文 | zh-hans | – | https://wiki.archlinuxcn.org
Chinese (Traditional) | 正體中文 | zh-hant | Category:正體中文
Croatian | Hrvatski | hr | Category:Hrvatski
Czech | Čeština | cs | Category:Čeština
Danish | Dansk | da | Category:Dansk
Dutch | Nederlands | nl | Category:Nederlands
English | English | en | Category:English
Esperanto | Esperanto | not configured | Category:Esperanto
Finnish | Suomi | fi | Category:Suomi
French | Français | fr | Category:Français
German | Deutsch | de | – | https://wiki.archlinux.de/
Greek | Ελληνικά | el | Category:Ελληνικά
Hebrew | עברית | he | Category:עברית
Hindi | हिन्दी | not configured | Category:हिन्दी
Hungarian | Magyar | hu | Category:Magyar
Indonesian | Bahasa Indonesia | id | Category:Bahasa Indonesia
Italian | Italiano | it | Category:Italiano
Japanese | 日本語 | ja | – | https://wiki.archlinux.jp/
Korean | 한국어 | ko | Category:한국어
Latvian | Latviešu | lv | Category:Latviešu
Lithuanian | Lietuvių | lt | Category:Lietuvių
Norwegian (Bokmål) | Norsk Bokmål | not configured | Category:Norsk Bokmål
Persian | فارسی | not configured | Category:فارسی
Polish | Polski | pl | Category:Polski
Portuguese | Português | pt | Category:Português
Romanian | Română | not configured | Category:Română
Russian | Русский | ru | Category:Русский
Serbian | Српски (Srpski) | sr | Category:Српски
Slovak | Slovenčina | sk | Category:Slovenčina
Slovenian | Slovenščina | not configured | Category:Slovenščina
Spanish | Español | es | Category:Español
Swedish | Svenska | sv | Category:Svenska
Thai | ไทย | th | Category:ไทย
Turkish | Türkçe | tr | Category:Türkçe
Ukrainian | Українська | uk | Category:Українська
Vietnamese | Tiếng Việt | not configured | – | https://archlinuxvn.tuxfamily.org/

Az al címkéket a MediaWiki háttérrendszere nem különbözteti meg kisbetűk és nagybetűk szerint. Megállapodás szerint az ArchWiki nyelvek közötti váltás linkjeinek az al címke kisbetűs alakját kell használniuk. Az al címkékkel kapcsolatos információkért tekintse meg a következőket:

- https://www.iana.org/assignments/language-subtag-registry
- https://tools.ietf.org/rfc/bcp/bcp47.txt
- https://r12a.github.io/app-subtags/

### Új, eddig még nem létező, nyelvek között váltó linkek hozzáadása

Ha azt szeretné, hogy a nyelvek között váltó linkek engedélyezve legyenek egy új, a wiki.archlinux.org oldalon hosztolt nyelv számára, akkor kérjük, nyisson egy kérvényt a Help talk:I18n oldalon. Vegye figyelembe, hogy a rendszergazdák a kérelem teljesítése érdekében egy minimális számú lefordított cikket fognak megkövetelni. Az alábbi ellenőrzőlista összefoglalja az új nyelv hozzáadásához szükséges lépéseket:

1. Tegyen közzé értesítést az új nyelvről a Help talk:I18n oldalon. Ügyeljen arra, hogy az Ön értesítése tartalmazza a #Nyelvek táblázat kitöltéséhez szükséges információkat.
2. Hozzon létre egy alap nyelvi kategóriát a Category:Languages alatt, és adja hozzá a lefordított cikkeket ehhez vagy annak valamely alkategóriájához.
3. Frissítse a #Nyelvek táblázatot minden információval, kivéve az al címkét, mivel azt a rendszergazda még nem adta hozzá.
4. Fordítsa le legalább a Main page, Arch Linux, Installation guide és General recommendations cikkeket.
5. Inicializálja a Table of contents fordítását: Ezt ezután egy bot naprakészen fogja tartani. Részletek lentebb.
6. Egy rendszergazdának el kell bírálnia az Ön kértelmét, és hozzá kell adnia a nyelvi előtagot a Special:Interwiki oldalhoz, valamint frissítenie kell az AbuseFilter/4 és az AbuseFilter/13 szűrőket.
7. Ezt követően bárki frissítheti a #Nyelvek táblázatot az al címke megfelelő hozzáadásával.
8. A fejlesztőknek frissíteniük kell a megfelelő ArchWiki:Bots rendszereket az új nyelv támogatásához. Egy pull request megnyitása segíti ezt a folyamatot. (Tekintse meg a korábbi példát).

Tipp Bár nem vezetünk statisztikát az oldalak eléréséről, egy elfogadható közelítés található a Special:MostLinkedPages és a Special:MostRevisions oldalakon.

### Külső, nyelvek között váltó linkek hozzáadása

Amennyiben Ön azt szeretné, hogy nyelvek között váltó linkek legyenek beállítva egy új vagy meglévő nyelv számára, amelyhez külön wiki is létre lett hozva, akkor kérjük, nyisson egy kérvényt a Help talk:I18n oldalon: A nyelvek között váltó linkek a lehető leghamarabb be lesznek állítva!

### Nyelvek között váltó linkek áthelyezése külső wikioldalakra

A nyelvek között váltó linkek áthelyezése külső wikioldalakra nagyon üdvözölt és ösztönzött dolog, amely minden szükséges segítséget meg fog kapni. Kettő lehetséges eljárás létezik:

- Először mozgassa át az összes cikket a külső wikikre. Miután ez a művelet megtörtént, frissítse a nyelvek között váltó linkeket annak érdekében, hogy az új doménre mutassanak, majd javítsa ki az összes célcímet az újakra. Végül törölje a helyi cikkeket, vagy az ArchWiki:Maintenance Team engedélyével irányítsa át őket a külső wikire a nyelvek között váltó linkek segítségével.
- Állítson be ideiglenes nyelvek között váltó linkeket (pl. `[[ja-temp:Title]]`), és használja ezeket a különböző cikkek külső wikire történő átirányításához, ahogy azokat egyenként áthelyezi. Miután az áthelyezés befejeződött, állítsa be a szokásos nyelvek között váltó linkeket (pl. `[[ja:Title]]`) a külső wikire, és frissítse azokat az új célcímekre. Ezután törölje a helyi átirányításokat, vagy az ArchWiki:Maintenance Team engedélyével frissítse azokat a szokásos nyelvek között váltó linkek használatára. Végül tiltsa le az ideiglenes nyelvek között váltó linkeket.

Category:

- Help (Magyar)

Help:i18n (Magyar)
Add topic