Help:Procedures (Magyar) - ArchWiki

Jump to content

# Help: Procedures (Magyar)

From ArchWiki
Fordítás állapota: Ez az oldal az angol Help:Procedures című oldal magyar nyelvre lefordított változata. Utolsó fordítás dátuma: 2026.06.09. Amennyiben a lefordítás időpontja óta az angol nyelvű oldalon történtek újabb módosítások, akkor Ön segíthet hozzászinkronizálni az angolhoz ezt a magyar nyelvű fordítást.

Ellenőrzőlisták gyűjteménye, amelyeket a cikkeken végzett bonyolult módosítások elvégzésekor vagy egyéb karbantartási műveletek végrehajtásakor lehet használni.

## Szekciók

### Egy szakasz áthelyezése ugyanazon az oldalon

Az áthelyezést egyetlen szerkesztésben kell elvégezni, amely nem változtat meg semmi mást (Magyarul mondva, semmi mást nem csinálunk az ilyen szerkesztéskor, csakis kizárólag áthelyezünk.) :

1. Vágja ki az áthelyezendő szöveget. Most ne mentse az oldalt, tehát ne végezze el a műveletet kettő szerkesztésben (először a szakasz eltávolításával, majd a második szakaszba történő beillesztéssel), különben a második szerkesztésnél úgy fog tűnni, mintha Ön lenne a szakasz szerzője, különösen amikor a kapcsolódó szerkesztési összefoglaló nem egyértelmű.
2. Illessze be a kivágott szöveget az új helyre.
3. Igazítsa a címsor szintjét (amikor szükséges), de egyéb módosításokat ne végezzen a tartalomban egyelőre, különben a változtatások nem lesznek láthatók a szerkesztési különbségben.
4. Mentse el az oldalt, helyesen kitöltve a szerkesztési összefoglalót.

Most, szükség szerint, folytathatja a szakasz szövegének szokásos szerkesztését.

### Szakasz felosztása új aloldalra

Ez az eljárás akkor hasznos, amikor Ön egy cikk nagyon hosszúvá vált szakaszát helyezi át a cikk egyik aloldalára.

1. Másolja ki a teljes szakasz tartalmát.
2. Nyissa meg a cél aloldalt egy másik szerkesztőben (egy másik böngészőlapon).
3. Illessze be a kimásolt tartalmat a cél szerkesztőbe bármiféle módosítás nélkül.
4. Mentse el a cél aloldalt egy olyan szerkesztési összefoglalóval, mint például: `Content split from [[Eredeti cikk#Szakasz]]`.
   - Ügyeljen arra, hogy szerepeljen egy link az eredeti oldalra, különben úgy tűnhet, mintha Ön lenne a tartalom szerzője.
5. Az eredeti szerkesztőben cserélje le a felosztott tartalmat egy linkre a cél aloldalra mutatva, vagy meghagyva a szakaszcímet, vagy egy linket hozzáadva a cikk "További oldalak az adott témakörben" szövegdobozhoz.
6. Mentse el az eredeti oldalt egy olyan szerkesztési összefoglalóval, mint például: `Content moved to [[Cél aloldal]]`.
7. Nyissa meg újra a cél aloldalt egy szerkesztőben.
8. Kategorizálja a cél aloldalt ugyanúgy, mint az eredeti cikket.
9. Igazítsa az új aloldal címsorszintjeit úgy, hogy a második szinttől kezdődjenek.
   Tipp Ez a lépés automatikusan elvégezhető a Wiki Monkey bővítményével.
10. Mentse el a cél aloldalt egy megfelelő szerkesztési összefoglalóval.
11. Ellenőrizze és javítsa ki a szakaszokra mutató hibás linkeket mind az eredeti, mind a céloldalon, valamint az eredeti oldalra hivatkozó oldalakon.
    Tipp Ez a lépés automatikusan elvégezhető a Wiki Monkey bővítményével.

### Nem létező szakaszra mutató link kijavítása

Az oldalak időnként tartalmazhatnak nem létező szakaszra mutató linket, ami annak következménye, hogy a szakaszt átnevezték, egyesítették, áthelyezték vagy törölték az oldalakról. A fő névtér minden oldalát rendszeresen ellenőrizni szokta a Lahwaacz.bot, amely minden linket ellenőriz, és ha a szakaszra mutató link rossz, akkor megjelöli a Template:Broken section link (Magyar) sablonnal.

A nem létező szakaszra mutató link megjavításakor ne csak egyszerűen azt csinálja, hogy eltávolítja a szakasz linkjét a wikiből, hanem először végezzen kutatómunkát:

- Tekintse meg az oldal előzményeit ahol a szakasz található, mivel lehetséges, hogy a szakaszt átnevezték, egyesítették, áthelyezték vagy törölték. Ha a változás nem egyértelmű, akkor tekintse meg a #Revízióelőzmények git-tárolóként című leírást.
- Amennyiben Ön bizonytalan, akkor jelölje meg a szakaszt egy megfelelő státuszsablonnal, ahelyett, hogy teljesen eltávolítaná a szakasz linkjét.

Minden olyan oldal amely rendelkezik nem létező szakaszra mutató linkkel, nyomon van követve a Category:Pages with broken section links kategóriában.

## Átirányítások

### Vitalapok kezelése egy másik oldalra átirányítás után

Ha az A oldal átirányításra került a B oldalra (például miután az A oldal tartalma egyesítve lett a B oldal tartalmával), és létezik az A oldal vitalapja:

- Ha a B oldal vitalapja nem létezik, akkor mozgatni kell az egész A oldal vitalapját a B oldal vitalapjára, így a MediaWiki automatikusan átirányítja az A oldal vitalapját a B oldal vitalapjára.
- Ha a B oldal vitalapja létezik:
  1. Mozgatni kell a még releváns vitákat (amennyiben vannak ilyenek), az A oldal vitalapjáról a B oldal vitalapjára.
  2. Gondoskodni kell arról, hogy az A oldal vitalapján maradt viták (amennyiben vannak ilyenek) lezárásra kerüljenek.
     - Ha az A oldal vitalapja olyan vitákat tartalmaz, amelyeket a Help:Discussion#Closing a discussion című leírásban meghatározott időnél rövidebb ideje zártak le, akkor jelölje az A oldal vitalapját Template:Redirect sablonnal annak érdekében, hogy az oldal a lezárási idő lejárta után átirányításra kerüljön a B oldal vitalapjára.
     - Egyébként az A oldal vitalapját azonnal át kell irányítani a B oldal vitalapjára.

### Dupla átirányítások kijavítása

1. Olvassa el ezt a szakaszt annak érdekében, hogy megértse, mik azok az átirányítások.
2. Ellenőrizze a Special:DoubleRedirects című oldalt annak érdekében, hogy megtekintse, vajon vannak-e dupla átirányítások.
3. Ha látja például, hogy `Pastebin Clients (Edit) →‎ Common Applications →‎ List of applications`, akkor ez azt jelenti, hogy a Pastebin Clients átirányít a Common Applications oldalra, és a Common Applications átirányít a List of applications oldalra. Tehát a Pastebin Clients lényegében egy dupla átirányítás.
4. A kijavítás érdekében szerkessze a Pastebin Clients oldalt, és változtassa meg a `#REDIRECT [[Common Applications]]` programkódot `#REDIRECT [[List of applications]]` programkódra annak érdekében, hogy ezáltal kihagyja a köztes oldalt.
5. Írjon egy szerkesztési összefoglalót (például `Dupla átirányítás javítva`) majd mentse el a javítást.

Tipp Ez a feladat automatikusan elvégezhető a Wiki Monkey bővítménnyel.

### Átirányításon keresztüli szerkesztés

Tekintse meg az mw:Help:Redirects/hu#Átirányítás megtekintése című leírást.

## Revízióelőzmények_git-tárolóként

This article or section needs language, wiki syntax or style improvements. See Help:Style for reference.

Reason: A szakasz nem való erre az oldalra. (Nem eljárás). (Discuss in Help talk:Procedures (Magyar)#Revision history as a git repository)

Az oldalváltozatokat elmentheti git(1) commit beküldések formájában, majd a hagyományos Git segédprogramokat (például git-bisect(1), git-blame(1), git-log(1) stb.) használhatja az előzmények vizsgálatához. Tekintse például meg a Gitify MediaWiki leírást.

Tekintse meg továbbá a következőket:

- Ki írta ezt?
- WikiBlame

## Szoftvercsomagokra mutató rossz linkek kijavítása

Az ArchWiki számos rossz linket tartalmaz amelyek olyan szoftvercsomagokra mutatnak, amely szoftvercsomagok sem a hivatalos szoftvercsomag-tárolókban, sem az AUR szoftvercsomag-tárolóban nem találhatók meg. Ezek a rossz linkek annak az eredménye, hogy a szoftvercsomagokat összevonták, felosztották vagy eltávolították a szoftvercsomag-tárolókból. A fő névtérben található összes oldalt rendszeresen ellenőrzi egy bot, amely az AUR, Grp és Pkg sablonok összes előfordulását ellenőrzi, megpróbálja azokat automatikusan frissíteni, és Template:Broken package link (Magyar) jelöléssel látja el őket, amikor nem lehetséges a szoftvercsomagokra mutató linkek automatikus frissítése.

A szoftvercsomagokra mutató rossz linkek kijavításakor ne csak egyszerűen azt csinálja, hogy eltávolítja a szoftvercsomagra mutató linket a wikiből, hanem először végezzen kutatómunkát:

- A keresés műveletével nézze át a szoftvercsomag-adatbázist (`pacman -Ss`) és az AUR szoftvercsomag-tárolót is, mert lehetséges, hogy a szoftvercsomag össze lett vonva vagy át lett nevezve másik névre.
  - A hivatalos szoftvercsomag-tárolókból származó rossz szoftvercsomagok esetén kereshet a commit beküldések között is a https://gitlab.archlinux.org/archlinux/packaging/state/-/commits címen.
  - Az AUR szoftvercsomag-tárolóból származó rossz szoftvercsomagok esetén megtekintheti az aur-request levelezőlista archívumait.
- Ha Ön egy konkrét fájlt keres (például egy bináris fájlt) amely a szoftvercsomag része volt, akkor segíthet a pkgfile segédprogram.
- Amennyiben Ön bizonytalan, akkor jelölje meg az oldalt vagy a szakaszt egy megfelelő státuszsablonnal, a szoftvercsomagra mutató link teljes eltávolítása helyett.

A manuális úton történő frissítések megkönnyítése érdekében minden "szoftvercsomagra mutató rossz link" sablon ad egy tippet:

- "Érvénytelen számú sablonparaméter" — Minden AUR, Grp és Pkg sablon pontosan egy paramétert vesz fel, de a wikiszöveg több paramétert adott meg (vagy egyáltalán nem adott meg). A legtöbb esetben a felesleges paramétereket át kell helyezni a környező szövegbe, vagy ha már ott szerepelnek, akkor el kell távolítani.
- "Helyettesítve a [másik szoftvercsomag] által" — A szoftvercsomag át lett helyezve vagy egy másik csomagba lett beolvasztva, amely a régi szoftvercsomagnevet a replaces tömbben adja meg. A legtöbb esetben a régi szoftvercsomagot egyszerűen az új szoftvercsomaggal kell helyettesíteni, és a környező szöveget ennek megfelelően kell frissíteni.
- "Nem található a szoftvercsomag" — Ez az alapértelmezett tipp, amennyiben az előbbi tippek közül egyik se nem alkalmazható.

Az összes, szoftvercsomagra mutató rossz linket tartalmazó oldal nyomon követhető a Category:Pages with broken package links kategóriában. Emellett létezik egy automatikus jelentésoldal is az User:Lahwaacz.bot/Reports/archpkgs címen.

Megjegyzés A bot csak a szoftvercsomagokra mutató linkeket frissíti, a környező szöveget nem frissíti, mivel az túl kontextusérzékeny. Például a 308608-as verzió esetében az AUR link Pkg linkre lett lecserélve, de a környező szöveg még mindig azt állítja, hogy a szoftvercsomag az AUR szoftvercsomag-tárolóban található. Ezeket az eseteket javítani és "jövőbiztossá" tenni egyszerűen úgy lehet, hogy eltávolítjuk a szoftvercsomag helyére vonatkozó leírást. Tekintse meg továbbá a Súgó:Stílus#Szoftvercsomagok kezelésével kapcsolatos utasítások című leírást. Jelenleg nincs módunk az ilyen típusú problémák automatikus úton történő nyomon követésére. Javaslatokat szívesen fogadunk.

## Alkalmazások listáinak karbantartása

Számos olyan cikk létezik amely az alkalmazásokat sorolja fel (főként az Alkalmazások listája című oldalon van sok ilyen cikk összegyűjtve), de ezek a felsorolócikkek aloldalakra is hivatkoznak, és az aloldalak további listákat tartalmaznak. Például: PDF, PS és DjVu. Az ilyen cikkek rendkívül nagy száma miatt a listák folyamatos karbantartást igényelnek, mivel a cikkekben a bejegyzések elavulhatnak, megváltozhatnak vagy átkerülhetnek máshová.

Tekintse meg a fenti #Szoftvercsomagokra mutató rossz linkek kijavítása című részt, és kisebb mértékben a #Nem létező szakaszra mutató link kijavítása című részt is.

A karbantartást igénylő bejegyzés nyilvánvaló jelei a halott vagy hibás linkek. Következőképpen nézhet ki egy tipikus munkafolyamat:

1. A bejegyzés releváns-e még?
   - Például egy floppylemez-kezelő vagy token ring hálózati eszköz már nem lenne releváns.
   - Ugyanez vonatkozik a megszűnt szolgáltatásokhoz készült programokra is. Például: ICQ.
2. Karban van-e még tartva?
   - Általában az archivált szoftvercsomag-tárolók tartalmaznak egy egyértelmű jelzést, hogy nincsenek karbantartva és el vannak hagyva a fejlesztést illetően, de ha az utolsó commit évekkel ezelőtt történt, akkor az is ugyanazt jelenti.
   - Bár egyes programokat elkészültnek szoktak tekinteni, és éveken át működőképesek szoktak maradni, ez általában kivétel, és a szoftvert az upstream fejlesztőnek aktívan karban kell tartania.
   - Vegye figyelembe a szoftvercsomag állapotát is. Létre lehet-e hozni a forráskódból? Megszakad a létrehozási folyamat? Ha azt tapasztalja, hogy az upstream archiválva lett, és már nincs rá szükség, mert amúgy is vannak jobb alternatívák, akkor érdemes lehet törlési kérelmet benyújtani a szoftvercsomagra az AUR szoftvercsomag-tárolóban.
3. Fel van-e sorolva alternatíva?
   - Még ha az upstream nincs is a legjobb állapotban (de használható), akkor is előfordulhat, hogy Ön nem szeretné eltávolítani az egyik utolsó bejegyzést a listából. Természetesen ez a lista relevanciájától függ. Nincs értelme egy listát megtartani, amikor az összes bejegyzés teljesen megszűnt működni.

## Oldaleltávolítás

### Archivált oldalakra mutató linkek kijavítása

Egy oldal archiválása esetén az ArchWiki:Archive#How to archive a page irányelvek szerint az oldalra mutató minden linket el kell távolítani az archiválás előtt. Bizonyos esetekben (különösen fordításoknál, ahol a mondat kontextusa nem teszi lehetővé a link egyszerű eltávolítását az olvasási élmény megváltoztatása nélkül), a link eltávolítása az archiváláskor nem feltétlenül történik meg.

Egy archivált oldalra mutató link javításakor ne csak egyszerűen azt csinálja, hogy eltávolítja a linket az oldalról további utánajárás nélkül, hanem tegye a következőket:

- Módosítsa az oldalt az elavult tartalomra való hivatkozás lecserélésével annak megfelelőjével (pl. Special:Diff/704983).
- Ha Ön fordításkor elég folyékonyan beszéli a nyelvet ahhoz, hogy frissítse az oldalt (vagy ha triviális helyettesítésről van szó, ahol nincs esély nyelvtani hiba elkövetésére), akkor kövesse azt ami az angol oldalon történt.
- Ha bizonytalan, akkor jelölje meg a szakaszt a megfelelő státuszsablonnal a link teljes eltávolítása helyett.

Az archivált oldalakra mutató linkeket tartalmazó összes oldal nyomon követhető a Category:Pages with links to archived pages kategóriában.

### Egész oldal eltávolítása

#### Új, de nem megfelelő oldal

- Ha nem megfelelő az oldal mert spam, vagy másfajta egyértelműen rosszindulatú tartalom (az értékelést egy Adminisztrátor végzi), akkor az oldal azonnal törlésre kerül.
- Más esetekben, például amikor az Arch operációs rendszerhez nem releváns dologról van szó, akkor a cikket a következőképpen kell megjelölni:
  - Template:Merge sablonnal, vagy
  - Template:Redirect sablonnal, vagy
  - Template:Move sablonnal kell megjelölni annak érdekében, hogy a cikkszerszerző User oldalának aloldalaként kerüljön áthelyezésre (vagy azonnal átirányítás létrehozása nélkül, a Súgó:Stílus (Magyar)#User lapok szerint).

#### Régi, elavulttá vált cikk

1. Jelölje a következők egyikével, a preferencia sorrendjében:
   - Template:Merge − Amikor még vannak olyan tartalomrészletek, amelyeket át kell adni a céloldalnak. (Például: Gapless Audio CD Creation from MP3s).
   - Template:Redirect − Amikor a céloldalnak nincs szüksége módosításra ahhoz, hogy az átirányításból megnyitva is koherens legyen. (Például: ProFTPD).
   - Template:Archive − Végső esetben, amikor nincs logikus céloldal az átirányításhoz. (Például: SiS).
2. Várjon legalább 7 napot.
3. Hajtsa végre a javasolt műveletet, ellenvető megbeszélések hiányában, vagy amikor ezek végül az eltávolítás mellett döntenek:
   - Átirányítás esetén vegye figyelembe a #Vitalapok kezelése egy másik oldalra átirányítás után és #Dupla átirányítások kijavítása szakaszokban leírtakat.
   - Archiválás esetén kövesse az ArchWiki:Archive#How to archive a page utasításait.

## Angol nyelvű új oldal létrehozása, majd annak lefordítása az újonnan létrehozott magyar nyelvű oldalon

Tekintse meg az ArchWiki Translation Team#Magyar nyelvű új oldal létrehozása, és az eredeti angol nyelvű oldal lefordítása az újonnan létrehozott magyar nyelvű oldalon című leírást.

## Megbeszélés áthelyezése egy másik vitalapra

1. Másolja a megbeszélés szövegét a céltárgyalóoldalra, ügyelve arra, hogy az új címsor és a beillesztett szöveg közé egy ilyen jellegű megjegyzést tegyen:
   `''[Áthelyezve innen: [[Eredeti vitalap#Címsor]]. -- ~~~~]''`
2. Húzza át a címsort az eredeti vitalapon, és a tartalmat cserélje le egy ehhez hasonló megjegyzésre:
   `''[Áthelyezve ide: [[Cél vitalap#Címsor]]. -- ~~~~]''`

## Kategória átnevezése

1. A kategóriaoldalt ugyanúgy kell áthelyezni, ahogy egy normál oldalt, ügyelve arra, hogy a régi címről az új címre átirányítás jöjjön létre. Ez a művelet csak magát a kategóriaoldalt nevezi át, a kategória tagjai nem lesznek újrakategorizálva.
2. Az összes régi kategória tagját újra kell kategorizálni az új kategóriába.
   Tipp Ezt automatikusan el lehet végezni a wiki-scripts projekt recategorize-over-redirect.py szkriptjével, amely a régi kategóriából létrejövő átirányítást használja az új név meghatározásához, így nem csak a nagybetűs változtatásokra vagy hasonló heurisztikákra korlátozódik.
3. Frissítse az összes nyelvet váltó linket.
   Tipp Ezt automatikusan el lehet végezni a wiki-scripts projekt interlanguage.py szkriptjével vagy a Wiki Monkey projekt bot bővítménével.
4. Frissítse az összes visszalinkelést a régi kategóriából annak érdekében, hogy az összes visszalinkelés az új kategóriára mutasson.
   Tipp Ezt automatikusan el lehet végezni a Wiki Monkey projekt RegExp substitution bővítményének a futtatásával a régi kategória Special:WhatLinksHere oldalán, egy olyan helyettesítéssel, mint `(\[\[|\{\{Related2?\|):[ _]*[Cc]ategory[ _]*:[ _]*[Oo]ld[ _]name[ _]*(#|\||\]\]|\}\})` -> `$1:Category:New name$2` (feltételezve, hogy a régi kategória neve "Category:Old name").
5. Jelölje meg a régi kategóriát a Template:Archive segítségével, az átirányítás megsemmisítése nélkül. (A régi kategória valószínűleg még mindig linkelve van a Tartalomjegyzékből).
   Tipp Ha a kategóriának nincs releváns története, akkor egy adminisztrátor törölheti azt, miután meggyőződött arról, hogy a 2.-4. lépéseket ténylegesen elvégezték.

## Járőrözés

A legutóbbi változtatások ellenőrzését bárki elvégezheti. A karbantartó csapat tagjai azonban a szerkesztéseket és oldalakat járőrözöttként is megjelölhetik. Ez a szakasz elsősorban azokról a tevékenységekről szól, amelyeket bárki elvégezhet.

Ne feledje, hogy a legutóbbi változtatások járőrözése nyilvánvalóan folyamatosabb elkötelezettséget igényel, míg más hibák javítása rugalmasabb, és bármikor elvégezhető, amikor az Ön ideje megengedi.

### Legutóbbi változtatások járőrözése

A legutóbbi változtatások járőrözésének kettő fő módja van:

- A Special:RecentChanges speciális oldal rendszeres látogatása, majd az összes szerkesztés ellenőrzése, amely az előző látogatás óta történt.
- Feliratkozás a Special:RecentChanges Atom hírcsatornára, és a szerkesztések ellenőrzése, amint Önnek az ideje ezt megengedi.

Minden egyes elvégzett szerkesztés, illetve ugyanazon oldalon elvégzett szerkesztések csoportja esetében Önnek mérlegelnie kell, hogy (a saját tapasztalatai és ismeretei alapján) az elvégzett szerkesztés kifogásolható-e, figyelembe véve a leggyakoribb problémák listájában leírtakat is.

- Ha úgy gondolja, hogy a szerkesztés gyors kijavítást igényel, amelyet Ön azonnal el tud végezni, akkor egyszerűen tegye ezt meg. Ez különösen a kisebb stílusbeli hibákra, elütésekre és nyelvtani javításokra vonatkozik.
- Ha ehelyett a szerkesztés kifogásolható, de Ön nem tudja kijavítani, akkor ellenőrizze, hogy más felhasználók már megjelölték-e a megfelelő státusz sablonnal:
  - Ha nem lett megjelölve, akkor adja hozzá a megfelelő sablont a megfelelő szakaszhoz, amely leírja a problémát.
  - Ha már létezik vita a szerkesztéssel kapcsolatban, akkor nézze meg, hogy tud-e hasznos részleteket hozzáadni a kísérő megjegyzéshez vagy a vitához.

Tipp A járőrözés megkönnyítése érdekében tegye a következőket:

- Engedélyezze a Csoportosítsa az oldalankénti változtatásokat a legutóbbi változtatásoknál és a megfigyelőlistán beállítást a Beállítások > Legutóbbi változtatások > Haladó beállítások menűpont alatt.
- Ha a megfigyelt cikkeket hírolvasóval szeretné követni, akkor használja az Atom-linket a megfigyelőlista oldal bal oszlopában.

#### Bot-szerkesztések

A MediaWiki alapértelmezés szerint nem jeleníti meg a botok által végzett szerkesztéseket a legutóbbi változtatások között. Érdemes lehet ellenőrizni azt, hogy mikor módosított egy bot oldalakat, mivel ez arra utalhat, hogy módosításokra van szükség. A botok megjelölik a szoftvercsomagokra mutató hibás linkeket, szakaszokra mutató hibás linkeket és a halott linkeket.

Erősen ajánlott, hogy Ön a megjelölt hibákat azonnal kijavítsa, amint azok megjelennek, mielőtt a sok változtatás eltemetné őket. Ez az ajánlás a halott linkekre is vonatkozik, amelyek általában külső erőforrások.

### Gyakori problémák és megoldások

Megjegyzés Bármikor megkérheti a karbantartó csapatot, hogy segítsenek önnek.

#### Visszaélések

Szerencsére a spam és az egyéb, a magatartási kódexet sértő dolgok meglehetősen ritkák, de időnként sajnos előfordulnak.

A legfontosabb feladat itt is alkalmazandó. Ügyeljen arra, hogy a visszaéléseket azonnal kezelje:

1. Mindenekelőtt vonja vissza az összes károkozást.
2. Lépjen kapcsolatba a karbantartó csapattal. Ezt úgy is megteheti, hogy csatlakozik a ArchWiki IRC csatornára és megemlíti az adminisztrátorokat, akik általában mind a csatorna üzemeltetői.

Ha visszaélési hullám zajlik, és a károk visszavonása csak még több időt adna a visszaélőnek a károkozás elkövetésének a folytatására, akkor először tegyen jelentést erről.

#### Tartalommal kapcsolatos

- Hasznos tartalom eltávolítása: Visszavonás vagy a szerző felkeresése.
- Indokolatlan módosítás vagy tartalom eltávolítása: A szerző felkeresése, illetve visszavonás, amikor nincs reakció.
- Jelentős módosítás (általában egyetlen nagy szerkesztésben), megfelelő magyarázat nélkül: A szerző felkeresése.

#### Stílussal kapcsolatos

- Aláírás, szerzőségi jelölés, személyes megjegyzések szócikkekben: Visszavonás vagy áthelyezés a vitalapra.
- Első szintű címsorok használata: Minden szakasz eggyel feljebb mozgatása.
- Új cikk amely nincs egyetlen kategóriába se belerakva: Kategória hozzáadása és a fejléc javítása.
- Sablonok helytelen használata: Javítás a Súgó:Stílus leírása szerint.
- Telepítési utasítások hozzáadása: Visszavonás vagy megfelelés a Súgó:Stílus útmutatónak.

### A MediaWiki járőrözési funkciója

Megjegyzés Ezt a funkciót kizárólag a karbantartó csapat tagjai használhatják.

A változtatások ellenőrzöttként történő megjelölése nagyon hasznos módja annak, hogy Ön elkerülje a szükségtelen ismétléseket. A karbantartó csapat minden tagja arra van ösztönözve, hogy használja ezt a funkciót, ezzel időt takarítva meg mások számára.

Előfordulhat (különösen amikor valaki nem rendelkezik tapasztalattal egy adott témában), hogy nem egyértelmű, hogy egy szerkesztést ellenőrzöttként kell-e megjelölni vagy sem. Egy szerkesztés ellenőrzöttként történő meg nem jelölése azt jelenti, hogy a karbantartó csapat többi tagja nagyobb valószínűséggel fogja áttekinteni a módosítást. Az alábbi tippek segíthetnek több módosítás ellenőrzésében:

- A gépelési hibák, nyelvtani hibák vagy nyelvi javítások általában nagyon könnyen ellenőrizhetők. Ezeket a hibákat lehetőség szerint először érdemes kezelni.
- A vitalapokhoz történő kiegészítések ellenőrzöttként jelölhetők, amikor azok értelmesek. (Tehát amikor azok a témához illeszkednek. Például, nem megfelelő a játékokról beszélni egy archiso segédprogrammal foglalkozó oldalon).
- A felhasználói oldalak bármit tartalmazhatnak, amennyiben azok nem sértenek szabályokat. Sajnos ezek gyakorlatilag mentesülnek a legtöbb stílusirányelv alól.
- Akármelyik fejlesztő akármit megtehet a DeveloperWiki felületen.
- Amennyiben az adott nyelv nem ismert, akkor a fordítások nehezen ellenőrizhetők. Ilyenkor használható a DeepL annak érdekében, hogy nagyjából ellenőrizhető legyen a fordítás helyessége. Az új felhasználók fordításainak ellenőrzése segít a gyenge minőségű szerkesztések és a vandalizmus kiszűrésében.
- Hibák előfordulnak. Ha egy felhasználó észreveszi a saját hibáját, és visszavonja a saját szerkesztését, akkor mindkettő ellenőrzöttként jelölhető.
- Azokat a szerkesztéseket, amelyeket a karbantartó csapat egy tagja visszaállított, szintén ellenőrzöttként kell jelölni, mivel a visszaállítást végző személy valószínűleg egyszerűen elfelejtette ezt megtenni.
- Az új oldalak hiányosak lehetnek és/vagy stílusbeli problémákat tartalmazhatnak. Ha illeszkednek az ArchWiki rendszerébe, akkor ellenőrzöttként jelölhetők. Önnek érdemes figyelőlistára tenni az oldalt, és gondoskodni róla, ha esetleg magára maradna az oldal.

Mindezek a pontok azt feltételezik, hogy a módosítás nem sértheti a magatartási kódexet vagy az ArchWiki:Hozzájárulás oldalon leírt szabályokat.

### Egyéb

Vannak egyéb dolgok, amelyekre oda kell figyelni:

- Ellenőrizze az újonnan létrehozott fiókok listáját annak érdekében, hogy megállapítsa, vajon valamelyik fiókkal történt-e már szerkesztés. A nagyon új szerkesztők által végzett szerkesztéseket mindig ellenőrizni kell, mivel a szerkesztő még nem feltétlenül ismeri az összes irányelvet.
- Győződjön meg arról, hogy a vitalapokhoz tett minden hozzászólás alá van írva.
  - Előfordulhat, hogy a felhasználók nincsenek tisztában a vitalapon található Téma hozzáadása gomb használatával. Győződjön meg arról, hogy az új megbeszélések az oldal aljára kerülnek, és megfelelő szakasznevet kapnak.
  - Ha a szerkesztési összefoglaló így néz ki: →Valamelyik szakasz: új szakasz, akkor a felhasználó a Téma hozzáadása gombot használta.
  - Ha egy felhasználó következetesen kézzel ad hozzá új szakaszokat, akkor nyugodtan emlékeztesse arra, hogy létezik a kényelmesebb Téma hozzáadása gomb.
- Az üresre történő letörlések, és a nagyon nagy eltéréseket tartalmazó szerkesztések minden esetben kivizsgálandóak.
- Az új oldalak is megérnek egy pillantást: Javításuk és a formázási hibák kijavítása jó példát mutat, és segíti a szerzőt.
- Győződjön meg arról, hogy a táblázatokat módosító szerkesztések nem tördelik el a szerkesztéseket, például egy felesleges oszlop beszúrásával.
- A megfelelő szerkesztési összefoglaló nélküli szerkesztések különös figyelmet igényelnek. Létezik a Template:Editsum is arra az esetre, amikor a felhasználó nem megfelelően használja a szerkesztési összefoglalókat.
- A visszavonások gyakoriak, de ezeket is ellenőrizni kell.

## Kérés teljesítése

Tekintse meg a ArchWiki talk:Requests című leírást.

- Ha úgy gondolja, hogy ki tudja javítani a kérést, akkor egyszerűen tegye meg, és távolítsa el a megfelelő sablonokat. Tekintse meg továbbá a #Gyakori problémák és megoldások című leírást.
- Ha úgy érzi, hogy jobb kapcsolatba lépni a kérdéses szerkesztés szerzőjével, akkor írjon neki üzenetet a vitalapján, vagy küldjön neki e-mailt a magyarázat kérése vagy a további egyeztetés érdekében.

Tipp

- Előnyben kell részesíteni a legrégebbi kérések javítását.
- Előnyben kell részesíteni a tartalommal kapcsolatos problémák javítását a stílussal kapcsolatos problémákkal szemben.
- Megfontolható egy szerkesztői segédprogram használata (például a Wiki Monkey "Szerkesztő" beállítása) a gyakori stilisztikai problémák automatikus megoldása érdekében.

Category:

- Help (Magyar)

Hidden category:

- Pages or sections flagged with Template:Style

Help: Procedures (Magyar)
Add topic